China Bakal Lahirkan Tentera Dengan ‘Superpower’ Mirip Captain America

Nampaknya, imaginasi Marvel dalam membina Captain America bakal direalisasikan oleh China.

Menurut laporan dari pegawai perisikan Amerika Syarikat baru-baru ini, dia mendakwa bahawa China sedang berusaha melahirkan tentera dengan kemampuan ‘superpower’ yang dibina secara biologi.

Kenyataan ini disampaikan oleh pengarah perisik AS, John Ratcliffe yang ditulis di dalam ruangan pendapat di The Wall Street Journal yang diterbitkan pada hari Jumaat lalu.

Dalam ruangan terbabit, Ratcliffe yang juga seorang bekas anggota Kongres mendakwa bahawa hasil dari laporan risikan AS, China sedang berusaha melakukan ujian ke atas manusia bagi menggembangkan tentera mereka dengan kemampuan yang ditingkat secara bilogi.

Dia yang mempersoal ancaman China ke atas keamanan AS turut menyatakan bahawa tiada batasan dari China untuk mengejar kuasa.

Setakat hari ini, tiada apa-apa kenyataan balas yang dikeluarkan oleh kerajaan China mengenai dakwaan Ratcliffe, malah CIA juga turut mengambil langkah berdiam diri, lapor NBC News.

Pada tahun lalu, dua penyelidik AS turut mengeluarkan dakwaan yang sama, di mana kemungkinan China sedang dalam proses mencipta tentera dengan kemampuan mereka ditingkatkan secara biologi.

Dalam satu artikel yang diterbitkan oleh China Brief, para penyelidik berpendapat bahawa China mempunyai cita-cita untuk membangunkan senjata bioteknologi ke medan perang.

Antara langkah yang mungkin diambil oleh kerajaan China adalah dengan menggunakan teknologi penyuntingan gen yang disebut Clusters of Regularly Interspaced Short Palindromic Repeats (CRISPR).

Para saintis mengatakan bahawa dalam beberapa tahun kebelakangan ini para penyelidik China telah cuba menyunting gen pada haiwan. Percubaan ini termasuk mengubah gen haiwan menjadi seperti manusia.

Penyelidik menjelaskan, penyuntingan gen sememangnya bermanfaat bagi bidang perubatan hinggalah bidang pertanian. Tetapi, tindakan penyelidik China melakukan penyuntingan gen pada manusia dianggap sebagai tidak beretika oleh para saintis Barat.

Mereka turut menambah dengan lebih lanjut, penyuntingan gen bagi tujuan ketenteraan di China mungkin masih berada pada tahap hipotesis semata-mata. Bagaimanapun, mereka mengingatkan bahawa ia tidak mustahil untuk dilakukan.

Terdahulu, saintis dari China dakwa COVID-19 sebenarnya bukan berasal dari Wuhan, tetapi dari India. Klik pautan di bawah untuk membaca.

Saintis Dari China Dakwa COVID-19 Sebenarnya Bukan Berasal Dari Wuhan, Tetapi Dari India

‘Mr. Hu’ Nama Pengirim Barangan Dari China Ini Cetus Tanda Tanya Netizen

Demi Cegah Selsema Babi, China Bina ‘Apartment’ 13 Tingkat Khusus Untuk Babi


China Bakal Larang Orang ‘Miskin’ Naik Kapal Terbang Dan Kereta Api

Warganegara China yang berstatus rendah dalam Sistem Kredit Sosial bakal menerima larangan untuk menaiki penerbangan dan tren bermula bulan Mei nanti.

Menurut kenyataan di laman web Pesuruhjaya Pembangunan dan Reformasi Nasional China, larangan ini turut diguna pakai kepada individu yang melakukan kekacauan dalam penerbangan, menggunakan tiket tren yang sudah tamat tempoh dan merokok di dalam tren.

Pemerintah negara tersebut percaya bahawa rakyat yang memiliki ‘nilai’ rendah harus dibataskan pergerakannya termasuk pemiutang seperti pengasas LeEco dan Faraday Future, Jia Yeuting yang namanya sudah disenaraihitam pada tahun lepas.

Menurut sumber Reuters, setakat awal tahun lepas sahaja sudah 6.15 juta Rakyat China yang menerima larangan untuk menaiki pesawat akibat salah laku sosial. Jumlah yang boleh dikatakan agak ramai untuk pengguna kenderaan awam.


20 Hotel Unik Ini Buat Kami Mahu Bercuti Sekarang Juga

Jika anda merancang untuk pergi melancong dan merehatkan minda daripada permasalahan harian dan kesibukan kota, 20 buah hotel ini kami rasakan amat sesuai buat anda.

Hotel-hotel yang disenaraikan di bawah sangat unik kerana setiap satunya mempunyai identiti dan konsep yang sangat berbeza jika dibandingkan dengan kebanyakan hotel ternama dan mahal diluar sana.

20 buah hotel paling unik di dunia ini juga pasti membuatkan percutian anda sangat bermakna dan akan menjadi salah satu memori paling indah dalam kehidupan anda.

#7 Hotel Mirrorcube Tree House di Sweden


China Bakal Tarik Balik Sekatan Facebook, YouTube Dan Twitter Untuk Menarik Pelancong

China dilaporkan bakal menarik balik sekatan penggunaan media sosial Facebook, YouTube dan Twitter bagi menarik minat pelancong untuk melancong di China. Walaubagaimana pun setakat ini pihak China hanya merancang untuk menarik balik sekatan hanya di bandar Haikou dan Sanya di kepulauan Hainan.

Setakat ini, pihak berkuasa tempatan menggunakan Facebook sebagai platform untuk mempromosikan pelancongan di pulau tersebut yang terkenal dengan gelaran “Hawaii of the East”. China juga sedang merancang untuk menjadikan Hainan sebagai pulau bebas cukai menjelang 2020.

Selepas ini anda tidak perlu risau untuk ketinggalan isu semasa dari laman sosial berkenaan jika anda ke negara Tembok Besar itu terutamanya di dua bandar tersebut. Mungkinkah inisiatif ini akan berjaya menarik pelancong dari luar dan dalam negara itu sendiri juga selepas ini.


China Bergelut, Lapor Dilanda Wabak Terbaharu Selsema Burung H5N1

China dilaporkan sedang bergelut dengan wabak terbaharu iaitu selesema burung H5N1, lapor Kementerian Pertanian dan Hal Ehwal Luar Negeri pada hari 1 Februari lalu.

Wabak terbaharu ini datang ketika mana China sedang bergelut dengan coronavirus yang sedang melanda beberapa wilayah di tanah besar dengan Hubei mencatatkan angka mangsa yang tertinggi.

H5N1 atau lebih dikenali sebagai selsema burung adalah wabak yang mampu menyebabkan kesukaran bernafas yang teruk pada burung dan mampu menular kepada manusia. Virus ini mula-mula dikesan pada tahun 1996 di China.

Kes pertama dicatatkan dengan 4,500 ekor ayam telah dimusnahkan disebuah ladang berdekatan dengan jumlah keseluruhan telah mencecah 17,828 ekor ayam yang mati berikutan wabak itu.

“Wabak ini berlaku di sebuah ladang di daerah Shuangqing di bandar Shaoyang,” kata kenyataan yang dikeluarkan oleh Kementerian Pertanian dan Hal Ehwal Luar Negeri.

Setakat ini, tiada laporan yang menunjukkan wabak ini sudah mula menular kepada manusia.

Menurut Pertubuhan Kesihatan Sedunia (WHO), H5N1 mampu menular kepada manusia melalui hubungan dekat dengan burung yang terkena dengan wabak tersebut.

“Virus ini tidak menjangkiti manusia dengan mudah,” kata WHO. “Tidak ada bukti bahawa penyakit ini dapat disebarkan kepada orang melalui makanan yang disiapkan dengan baik dan teliti.” Lapor WHO.

China bukanlah satu-satunya negara yang sedang dilanda wabak ini, terdahulu pihak berkuasa India telah memusnahkan ayam dan telur yang dijangkiti wabak tersebut.

Manakala wabak H5N8 dilaporkan telah mula tersebar di sekitar Eropah dalam beberapa minggu ini.

Untuk rekod, wabak selsema burung telah menekan China dengan kos sebanyak RM26 bilion pada 2013, lapor PBB.

Terdahulu, Pertubuhan Kesihatan Sedunia (WHO) telah mengisytiharkan kecemasan peringkat antarabangsa setelah coronavirus bertindak membunuh 300 orang di China dan 14,000 orang telah disahkan mengidap wabak tersebut.

China sebelum ini telah mengecam media Denmark yang mengeluarkan lukisan satira ‘Bendera Coronavirus’. Klik pautan di bawah untuk membaca.

Lukisan Kartun ‘Bendera Coronavirus’ Cetuskan Kemarahan China

Kerajaan China Perintah 6,000 Pegawai Perubatan Ke Wuhan Selepas Coronavirus Merebak Lebih ‘Hardcore’ Daripada SARS

2 Hari Ubah Suai Bangunan Lama, Hospital Coronavirus Di China Siap Sedia Beroperasi


China Beri Bayangan Perang Akan Tercetus Antara Negara-Negara Asia

Kisah cinta tidak menjadi di antara China dan Taiwan berpotensi memacu peperangan di antara negara-negara Asia. Kesan daripada situasi ini telah membawa Presiden Xi jinping mengingatkan kepada tenteranya agar berada dalam keadaan siap sedia untuk menghadapi perang.

Memetik laporan CNBC, beliau dirakam berkata kepada angkatan bersenjata China agar memperkuatkan latihan ketenteraan yang berorientasikan pertempuran sebenar. Kata-kata ini hadir di antara rasa tidak puas hati dan berang dengan tindakan Presidan Taiwan berkunjung ke Amerika Syarikat minggu lalu.

Pemimpin Taiwan kini sedang giat membuat pertemuab dengan pemimpin tertinggi AS, termasuk Speaker Dewan Rakyat AS Kevin McCarthy. Jadi tindakan China mengarahkan untuk tenteranya bersiap sedia adalah untuk mempertahankan kedaulatan China dan kepentingan maritim.

Sebelum ini, China menjalankan latihan ketenteraan dari Sabtu hingga Isnin. Latihan itu melibatkan kapal pengangkut pesawat Shandong, kapal perang, jet pejuang dan pengebom H-6.

Sebuah video turut dikeluarkan di akaun WeChat yang menunjukkan pengebom H-6. Terdapat juga klip suara dipercayai juruterbang tentera yang bertugas.

“Misil dalam keadaan baik,” kata satu suara yang menunjukkan gambar dari kokpit. “Hidupkan radar kawalan tembakan, kunci sasaran,” kata suara lain, menunjukkan imej peluru berpandu di bawah sayap pesawat.

Dalam kenyataan terbaharu yang dipetik The Guardian, Presiden Taiwan, Tsai Ing Wen memberikan komen pedas kepada China. Tsai berkata pertemuannya dengan McCarthy menunjukkan komitmen Taipei untuk mempertahankan demokrasi dalam menghadapi “pengembangan autoritarian yang berterusan”.

“Melalui perjalanan ini kami sekali lagi menghantar mesej kepada masyarakat antarabangsa bahawa Taiwan bertekad untuk melindungi kebebasan dan demokrasi yang diakui dan disokong oleh rakan demokratik kami,” katanya kepada penggubal undang-undang Kanada yang melawat di pejabatnya di Taipei.

Dipetik CNN International, Menteri Luar Taiwan Joseph Wu mengecam tindakan Beijing dalam temu bual eksklusif. Dia memberi amaran bahawa “China nampaknya cuba bersiap sedia untuk melancarkan perang menentang Taiwan”.

China menganggap Taiwan sebahagian daripada negaranya. AS sendiri, walaupun tidak mengiktiraf Taiwan sebagai negara kerana konsep satu China, adalah penyokong utama pulau itu.

Dari segi ekonomi, Taiwan bergantung kepada China. Memetik data statista.com, nilai eksport barangan dari Taiwan ke China dalam tempoh lima tahun lepas 2017-2021 terus meningkat.

Pada 2017, nilai eksport Taiwan ke China mencecah AS$88.75 bilion. Angka itu terus meningkat pada 2018 kepada nilai AS$96.5 bilion.

Nilai eksport Taiwan ke China turun sedikit pada 2019 kepada AS$91.79 bilion. Tetapi ia melonjak semula pada 2020 kepada AS$102.45 bilion.


China Berjaya Cipta Prototaip Kereta Api Dengan Kelajuan 620 km/j

Walaupun negara China masih berdepan dengan pandemik COVID-19, ia bukanlah satu penghalang bagi negara itu meneruskan penghasilan prototaip terbaru kereta api laju atau magnetic levitation (singkatannya Maglev).

Pada 13 Januari yang lalu, China telah mendedahkan prototaip kereta api Maglev berkelajuan tinggi baru yang mampu mencapai kelajuan 620 kilometer sejam kepada pihak media di ibu kota Chengdu, daerah Sichuan.

Menurut Profesor He Chuan (Naib Presiden Universiti Jiaotong Barat Daya) yang turut serta dalam pembangunan prototaip kereta api ini memberitahu wartawan bahawa kereta api itu dijangkakan boleh beroperasi dalam tempoh 3 ke 10 tahun.

Para penyelidik universiti terbabit telah membina sebuah landasan kereta api sepanjang 165 meter untuk menunjukkan bagaimana rupa bentuk dan merasai sendiri perjalanan di dalam kereta api tersebut

Kereta api ini menggunakan landasan magnet kuasa superkonduktor suhu tinggi (high-temperature superconducting atau HTS) yang membuat seolah-olah kereta api ini terapung di sepanjang landasan magnet.

“Daerah Sichuan kaya dengan sumber daya nadir bumi yang sangat bermanfaat untuk pembinaan landasan magnet kekal ini, sekaligus ia mendorong pengembangan eksperimen dengan lebih cepat lagi,” kata Profesor He Chuan.

China optimistik untuk peningkatan infrastruktur jauh lebih baik menjelang Sukan Olimpik Musim Sejuk 2022. Landasan HTS baru ini akan menghubungkan Beijing dengan Zhangjiakou, bandar tuan rumah sukan olimpik nanti dan ia mampu mengurangkan masa perjalanan dari 3 jam menjadi 47 minit.

Sebelum ini China pernah menghasilkan Maglev pertama pada tahun 2003 dengan kelajuan maksimum 268 kilometer sejam. Landasan kereta api ini menghubungkan Lapangan Terbang Shanghai Pudong dan Jalan Longyang di sebelah timur Shanghai.

Pembinaan bukan sahaja bakal memberikan manfaat semasa Sukan Olimpik Musim Sejuk nanti, tetapi ia juga akan memberikan manfaat kepada lebih 21.5 juta penduduk di Beijing untuk bergerak ke kawasan yang berhampiran pada masa akan datang.

Pada tahun lalu negara Jepun menawarkan tiket kereta api laju dengan separuh harga untuk menjimatkan perbelanjaan pengguna. Klik pautan di bawah untuk baca lebih lanjut.

Tiket Kereta Api Laju Jepun ‘Shinkansen’ Ditawar Dengan Separuh Harga Sehingga Tahun Depan

13 Sebab Kenapa Shinkansen Memiliki Teknologi Terbaik

Pelancong Indonesia Mahu Bergambar Didakwa Punca Kereta Api Laju Di Jepun Lewat 10 Minit


China Berjaya Hasilkan Matahari Buatan Sendiri Dengan Suhu Mencecah 100 Juta Celsius

China yang merupakan negara terkenal dengan pengeluaran produk ciplak dan mampu milik telah berjaya menghasilkan sebuah yang melangkaui jangkaan manusia iaitu penghasilan sumber tenaga matahari untuk generasi akan datang.

Produk yang berjaya dihasilkan oleh negara China ini dikenali sebagai Experimental Advanced Superconducting Tokamak (EAST) iaitu matahari buatan manusia yang mempunyai suhu hampir mencecah 100 Juta Celsius dan merupakan enam kali ganda suhu di permukaan matahari sebenar.

Matahari buatan manusia yang dihasilkan oleh China ini terletak di Hefei Institutes of Physical Sciene of the Chinese Academy of Science (CASHIPS).

Suhu yang hampir mencecah 100 Juta Celsius ini mampu menghasilkan sumber tenaga bersih menerusi proses pelakuran nuklear. Sumber tenaga dari proses pelakuran nuklear ini dipercayai dapat menyelesaikan masalah kuasa dunia yang kini 80% dijana menggunakan bahan api fosil yang semakin lama semakin berkurangan.


Bandar Di China Ini Di Bina Seperti Kota Paris Tapi Hasilnya Buat Kami Tersenyum. LOL!

Negara China terkenal dengan konsep barangan tiruannya. Tapi yang ini memang agak epik.

Pada tahun 2007 kerajaan China telah mengambil inisiatif untuk membina sebuah bandar replika hasil adaptasi dari bandar Paris dan Eifel Tower di Tianducheng, Wilayah Zhejiang.

Tapi nampaknya projek ini tidak berjaya seperti yang diharapkan kerana kini ia kelihatan seperti bandar hantu – kosong dan hampir tidak berpenghuni.

Sekali imbas memang macam Paris. Lihat saja bangunan di sekeliling Eifel Tower ini

Tinggi replica Eifel Tower ini 108 meter (354 kaki). Eifel Tower sebenar adalah 3 kali ganda dari saiz ini

Pada perancangan awalnya, bandar ini boleh menempatkan 10,000 penduduk.

Taman-taman juga dibina menyerupai Kota Paris

Tapi nampaknya hingga kini bandar ini kekal kosong

Dianggarkan hanya sekitar 2000 orang saja yang tinggal disini ketika ini. Dan kemungkinan besar jumlah bilangan penduduk sebenarnya lebih sedikit dari jumlah ini

Syarikat yang bertanggungjawab dalam pembinaan bandar ini ialah Zhejiang Guangsha Co. Ltd.

Syarikat pembinaan ini juga sebenarnya telah merancang untuk membangunkan sekolah, hospital dan kelab persendirian

Setakat ini yang paling ramai datang ke sini adalah bakal pengantin. Mereka datang untuk sesi photoshoot di ‘bandar romantis timur’ ini

Jika anda berkunjung ke bandar Paris Timur ini, anda boleh tinggal di hotel mereka dengan harga serendah USD82 / malam

Tengok lah, mereka siap buat fountain (kolam dengan air terjun) sebijik sama macam di Palace of Versailles

Inilah bandar romantik di Tanah Besar China

Betapa ‘Eropah’ nya rekabentuk bangunan di sini. Mereka memang betul-betul tiru

Sebenarnya ciri-ciri bangunan di sini bukan hanya adaptasi dari Kota Paris saja

Tapi mereka juga ada mengambil adaptasi dari bangunan di Jerman, Italy dan England

Jom kita tonton pula video yang di ambil di sekitar Kota Paris Timur ini

Ps : Jika tidak kerana tulisan kaligrafi china yang digantung pada bangunan di sini, pasti kita boleh rasa aura ‘Paris’ nya. Mungkin anda boleh ke ‘Kota Romantik Timur’ ini jika anda melancong ke Tanah Besar China ;)


China Dakwa Jumpa Wabak COVID-19 Di Buah Durian

Pejabat Hal Ehwal Pertanian (OAA) Kedutaan Thailand di Beijing, China memaklumkan bahawa pihaknya telah mengesan virus COVID-19 di permukaan bungkusan durian yang diimport dari negara Thailand, lapor The Nation Thailand.

Kes yang berlaku di Pasar Haudongcheng di Ganzhou, timur China, dilaporkan minggu lalu dan OAA telah mengarahkan semua pihak yang terlibat dalam menangani paket tersebut untuk menjalani ujian saringan.

Meskipun diuji negatif, kesemua mereka diperintahkan untuk mengkuarantinkan diri sesuai dengan peraturan yang telah ditetapkan oleh kerajaan China.

Bungkusan durian, yang dipercayai memiliki wabak COVID-19, juga disimpan di tempat yang selamat, tetapi tidak ada maklumat lebih lanjut mengenai cara menyimpannya dan siapakah pihak yang bertanggungjawab menyimpan durian tersebut.

Sementara itu, OAA mengatakan bahawa bungkusan buah-buahan di beberapa kawasan lain di pasar telah disembur dengan cecair pembersih setelah kes itu dilaporkan.

OAA juga telah membincangkan perkara itu dengan Pentadbiran Umum Pabean China dan mengesahkan bahawa China tidak akan berhenti mengimport produk dari pembekal Thailand.

“Import durian dari pembekal Thailand tidak akan dihentikan kerana berdasarkan penyelidikan awal, kesan virus COVID-19 dijumpai di daerah setempat dan bukan di pusat pemeriksaan. Ini menunjukkan bahawa kemungkinan besar wabak dipindahkan dari pihak yang mengendalikan bungkusan itu ketika tiba di pasar,” kata pernyataan OAA.

Akibat hidu bau durian, 12 orang di Jerman jatuh sakit. Klik pautan di bawah untuk membaca.

Akibat Hidu Bau Durian, 12 Orang Di Jerman Jatuh Sakit

Gara-Gara Coronavirus, Harga Durian Di Malaysia Jatuh

Durian Berharga RM500 Sebiji ‘Sold Out’, Dibeli Oleh Menteri Sumber Manusia


China Dakwa Kes Baharu COVID-19 Datang Dari Indonesia

China mendakwa bahawa kebanyakkan kes baru yang dijangkiti dengan wabak COVID-19 di sana adalah berasal dari negara luar dan salah satunya adalah Indonesia. Dakwaan ini telah dibuat oleh pemerintah wilayah Shaanxi.

Beliau berkata kepada SINDOnews.com pada Khamis (19 Mac 2020) bahawa dari 8 Mac sehingga ke 16 Mac, terdapat satu kes coronavirus yang dicatat. Dilaporkan bahawa kes tersebut dibawa dari Indonesia ke Shaanxi.

Pesakit, lelaki berumur 35 tahun, warganegara China telah mengalami gejala batuk dan demam pada 10 Mac.

Lelaki tersebut telah mengambil penerbangan pulang dari Indonesia melalui Hong Kong ke lapangan terbang Pudong Shanghai pada 13 Mac. Beliau seterusnya tinggal di Vienna Hotel pada hari yang sama, lapor pemerintah wilayah Shaanxi dalam kenyataannya kepada media.

Keesokkan harinya, pada 14 Mac, lelaki tersebut menaiki kenderaan untuk ke lapangan terbang Pudong Shanghai untuk ke Xi’an Xianyang. Dia tiba di lapangan terbang antarabangsa Xi’an Xianyang pada jam 7.45 malam dan telah memberitahu kepada staf lapangan terbang bahawa dia sihat dan tidak mempunyai apa-apa masalah kesihatan.

Namun lelaki tersebut ‘kantoi’ apabila hasil pemeriksaan suhu badannya, dia didapati mencurigakan. Lelaki tersebut dipindahkan ke Hospital Xi’an di daerah Tangfang untuk proses kuarantin dan rawatan pada jam 11.50 malam.

Keesokkan harinya, pada tanggal 15 Mac. Pusat Pengendalian dan Pencegahan Penyakit (CDC) telah melakukan ujian terhadap lelaki tersebut. Namun hasil yang dikeluarkan adalah negatif.

Namun pada 16 Mac. Melalui ujian yang dibuat oleh CDC, keputusan akhir yang dikeluarkan adalah positif COVID-19. Lelaki tersebut terus dipindahkan ke Hospital Xian untuk tujuan kuarantin dan juga rawatan lanjut.

Manakala di Wuhan pula, China telah melaporkan bahawa tiada kes baharu dicatatkan di bandar yang menjadi pusat kepada terlahirnya wabak ini. Berita baik ini diterima dengan penuh harapan oleh masyarakat antarabangsa yang berjuang untuk menentang COVID-19 yang melanda negara mereka.

Pejabat Kesihatan Nasional China pada Khamis (19 Mac 2020) menyatakan ada 34 kes baru yang dilaporkan pada hari Rabu. Namun, itu bukan berasal dari Wuhan. Puluhan kes baru ini berasal dari Beijing serta kota lain dan semuanya merupakan ‘kes yang dibawa dari negara luar’.

Untuk bacaan lanjut mengenai COVID-19, klik pautan di bawah untuk membaca.

Rakyat Belanda Panik, Beratur Beli Bekalan Ganja Selepas Kerajaan Isytihar ‘Lockdown’

Adakah Ini ‘Wajah’ Sebenar Wabak COVID-19 Yang Dibesarkan Sebanyak 2,600 Kali?

Acara Himpunan Tabligh Di Indonesia Batal, Semua Peserta Akan Dikuarantin


China Dalam Misi Untuk Menghasilkan ‘Bullet Train’ Berkelajuan 600 km/h

China pada minggu ini melaporkan mereka sedang membangunkan sebuah laluan kereta api berkelajuan tinggi khusus untuk penggunaan bullet train.

Difahamkan kelajuan bullet train yang bakal disiapkan tidak lama lagi bakal mengatasi kelajuan bullet train sedia ada. Kehadiran bullet train terbaru ini bakal mencipta rekod terbaru apabila berjaya mencatat kelajuan sehingga 400 km/h berbanding model sebelumnya yang berkelajuan 350 km/h.

Lebih menarik, China turut mengumumkan mereka sedang kajian dalam membangunkan sebuah bullet train menggunakan teknologi levitasi magnetik yang berpeluang untuk bergerak dengan kelajuan 600 km/h.

Teknologi yang bakal dibangunkan ini turut membolehkan para pengguna di dalam kereta api menikmati signal daripada TV dan sebagainya tanpa sebarang gangguan.

Melihat kepada pelan yang diumumkan, China berharap untuk menghasilkan bullet train terpantas dunia dengan penggunaan tenaga yang efisien serta tahan lama. Jelas misi China sangat besar dan negara ini sememangnya bersedia untuk menjadi pesaing utama Jepun dan negara-negara Eropah yang lain melalui industri bullet train.


China Diserang Wabak Norovirus, Lebih 50 Kanak-Kanak Dijangkiti

Wabak norovirus menjangkiti lebih daripada 50 kanak-kanak di sebuah tadika di Kota Zigong, Provinsi Sichuan. Ini menambah bilangan kes wabak norovirus di China dalam beberapa bulan terakhir.

Sebelum ini, Pejabat Kesihatan Daerah Zigong City Yantan menerima laporan mengenai seorang pelajar tadika yang muntah pada hari Rabu (25/11) dan disahkan bahawa ia dijangkiti dengan norovirus pada keesokan harinya.

“Setelah penyelidikan epidemiologi dan ujian asid nukleik, Pusat Kawalan Penyakit (CDC) mengesahkan bahawa muntah itu disebabkan oleh jangkitan norovirus,” kata Perkhidmatan Kesihatan Yantan seperti dikutip oleh Global Times.

“Semua kanak-kanak berada dalam keadaan stabil dan menjalani rawatan di hospital dengan gejala ringan,” kata Pejabat Kesihatan Yantan.

Kes muntah paling awal dilaporkan adalah pada pagi Rabu, diikuti oleh pelajar lain pada sebelah petang. Selepas waktu persekolahan, para guru terus menerus menerima laporan daripada ibu bapa yang menyatakan bahawa anak mereka cirit birit dan muntah.

Pada keesokkan harinya, Khamis, kebanyakan kanak-kanak yang dijangkiti norovirus dihantar terus ke hospital. “Siasatan mengenai punca kejadian akan dikeluarkan setelah penyelidikan anggota perubatan,” kata jurucakap CDC, Zigong kepada Global Times.

Kes muntah dan cirit birit atau lebih dikenali sebagai norovirus telah menjangkiti lebih 685 juta orang di seluruh dunia setiap tahun. Namun sejak akhir-akhir ini, ia terus muncul di China dan menjadi antara masalah kesihatan awam di tengah-tengah wabak COVID-19.

Pada 13 November lalu, sebuah sekolah menengah di Provinsi Fujian, China Timur juga turut dilanda wabak norovirus. Ia menyebabkan aktiviti pengajaran dan pembelajaran dihentikan buat sementara waktu setelah 30 pelajar dilaporkan dijangkiti dengan wabak norovirus.

Kemudian, pada 29 Oktober, sebilangan pelajar tadika di Provinsi Liaoning, Timur Laut China, dijangkiti norovirus sehingga tadika itu diarah tutup untuk beberapa hari. Manakala pada awal Oktober pula, wabak serupa turut melanda pelajar universiti di Provinsi Shanxi China Utara.

Terdahulu, demi cegah selsema babi, China bina apartment 13 tingkat khusus untuk babi. Klik pautan di bawah untuk membaca.

Demi Cegah Selsema Babi, China Bina ‘Apartment’ 13 Tingkat Khusus Untuk Babi


20 Idea Bilik Kecil Untuk Tampil Kreatif Dan Menarik

Kita pasti teringin nak hiaskan bilik tidur cantik-cantik. Tetapi niat terhenti apabila memikirkan saiz bilik yang kecil. Terasa buntu dan mati kutu. Sebenarnya saiz bilik bukanlah masalah jika ada kemampuan kewangan untuk membina sesuatu yang WOW di dalam sebuah bilik yang kecil. Malah ia juga praktikal mengikut keperluan kita.

Hiasan dalaman serta aturan perabot ini sesuai untuk bilik bersaiz 8 x 10 kaki atau 10 x 10 kaki. Dengan tona warna dinding putih memberi impak saiz yang kelihatan luas. Semua perabot disusun rapat ke dinding hingga memberi ruang tengah yang agak selesa. Ia muat dengan katil single, rak buku, meja tulis, dan almari.

Tapi jika sukakan dinding yang berwarna bukan putih, boleh pertimbangkan tona warna ini. Susun atur perabot juga hampir sama seperti contoh tadi. Mungkin ini sesuai untuk bilik lelaki.

Cari katil yang menarik untuk bilik anda DI SINI

Bilik ini pula sesuai untuk kelebaran 7 kaki dan memanjang antara 10 – 12 kaki. Katil diletakkan melintang dan dinding dibuatkan rak buku. Katil ditinggikan supaya di bahagian bawahnya boleh dijadikan rak berlaci yang sesuai untuk pakaian atau barangan lain. Meja tulis diletakkan disebelah katil yang berkemungkinan saiznya dalam 1.5 kaki X 3 kaki sahaja. Jadi ada ruangan kosong antara 5.5 kaki. Agak luas dan boleh dijadikan tempat solat. Almari pula diletakkan di tepi dinding hingga membentuk lorong ke arah pintu.

Anda boleh juga pertimbangkan design-design seperti di bawah ini untuk saiz dan bentuk bilik yang sama iaitu segi empat memanjang. Pastikan ruangan kosong di antara 3 hingga 4 kaki agar tidak rasa terlalu sempit dan pemilihan warna dinding dan perabot yang sesuai. Tip bagi ruangan kecil seperti ini ialah perabot berlapis iaitu menggunakan bawah ruangan katil untuk kegunaan lain. Tidak seperti kebiasaan yang hanya untuk letak kotak kasut sahaja.

Jika anda perlu berkongsi bilik dan saiz biliknya kecil seperti bilik untuk seorang sahaja, mungkin design-design ini boleh mencetuskan idea untuk anda. Lagi sekali ia menggunakan konsep bertingkat atau berlapis untuk perabot-perabot bagi memaksimakan penggunaan dan keperluan anda.

Bagaimana dengan idea-idea ini untuk bilik bersaiz kecil? Adakah anda telah fikirkan sesuatu untuk merombak semula bilik anda?

Kongsikan dengan kami di sini atau page Facebook The Vocket sekarang.


China Gantikan Permainan PUBG Dengan Permainan Berunsurkan Patriotik

Tencent Holdings baharu sahaja menamatkan operasi permainan video viral di dunia ‘PlayerUnknown’s Battlegrounds’ atau lebih dikenali sebagai PUBG. Permainan video tersebut kini digantikan dengan permainan baharu yang lebih bersifat patriotik, dikenali sebagai ‘Game of Peace’.

Masih mengekalkan ciri permainan yang sama, namun ‘Game of Peace’ kini mempunyai matlamat dan arah permainan yang berbeza. Difahamkan ‘Game of Peace’ ini didedikasikan kepada tentera udara China yang sudah berkhidmat untuk menjaga keselamatan udara negara tersebut.

Menawarkan pemainan gantian ini sememangnya sesuatu yang jarang dilakukan lebih-lebih lagi daripada pengeluar yang sama namun Tencent Holdings sanggup melakukannya untuk pengguna di China. Agak menarik untuk menyaksikan bagaimana permainan ‘Game of Peace’ ini bakal memberi impak di negara tersebut. Berikut merupakan video playthrough ‘Game of Peace’.


Dua ‘Hackers’ China Ini Dipukul Kerana Beli Semua Stok Adidas YEEZY ‘Zebra’

Semalam adalah hari restock kasut adidas YEEZY Boost 350 V2 ‘Zebra’. Menerusi aplikasi ‘Confirmed’ yang boleh dimuat turun di Android dan iPhone, anda boleh membuat tempahan awal untuk kasut ini dan confirm akan dapat. Tetapi terjadi satu kes di China apabila dua hackers berjaya tapau terus 80 pasang kasut Zebra ini melalui kelemahan aplikasi ini.

Para sneakerheads bengang dengan kejadian itu dan apabila mereka berdua mahu berlalu pergi bersama stok yang mereka beli, mereka dipukul dan menyebabkan kesemua stok itu dikembalikan ke butik Adidas oleh security mall berkenaan untuk dijual semula. Jangan main-main pasal kasut YEEZY ni. Memang boleh buat gaduh.

The story goes like this. Some hackers broke adidas confirmed over in China and won 80ish pairs of Zebras. The squad wasn't happy about that and fucked up the plugs. #greed

A post shared by Sneaker Info. (@pinoe77) on Jun 24, 2017 at 10:14am PDT

Cops came and escort nerds out the mall pic.twitter.com/5rx6A5gHUd

Kasut ini menjadi kegilaan ramai kerana reselling price nya yang tinggi. Kasut ini dijual pada harga RM990 tetapi boleh dijual semula 3 atau 4 kali ganda bergantung kepada saiz. Hackers China ini tak bijak sebenarnya. Kalau mereka cuma beli dalam 10 pasang sahaja, mereka mungkin selamat. Tapi kalau dah tapau semua, memang mendapatlah.

Itulah yang terjadi jika tamak menguasai diri. Bagi anda yang berjaya beli kasut YEEZY Zebra ini semalam, tahniah dan selamat memakainya di hari raya.


China Haramkan Iklan Dan Rancangan Yang Mempromosikan Budaya Barat

Di sebalik kemegahan tembok besar ‘The Great Wall Of China’, banyak lagi perkara yang anda perlu tahu tentang negara yang penuh dengan pantang larang ini.

Selepas menyekat beberapa akses media sosial popular seperti Facebook, Twitter, Google, Snapchat atau Instagram, terkini kerajaan China mengharamkan pula sebarang bentuk iklan atau rancangan yang mempromosikan budaya barat.

Menurut laporan yang dikeluarkan oleh agensi berita Xinhua, kerajaan China telah mewujudkan satu garis panduan baharu dengan mengharamkan rancangan dan iklan yang mempromosikan budaya barat. Pengharaman ini juga termasuk sebarang unsur jenaka yang melibatkan tradisi China.

Setiap iklan yang disiarkan sekiranya didapati mengandungi unsur mempromosikan rokok, meminum arak, pergaduhan dan aktiviti-aktiviti tidak sihat juga tidak dibenarkan.

Selain itu, China turut melarang keras tayangan yang mengandungi unsur homoseksual, sumbang mahram dan penderaan seksual.

Penayangan belahan buah dada (cleavage) juga diharamkan selepas drama berkaitan maharaja wanita China ‘The Saga of Wu Zetian’ menayangkan unsur berkenaan.

Dalam masa yang sama, drama sains fiksyen yang berkaitan dengan pengembaraan masa (time travel) juga tidak dibenarkan kerana didakwa mencipta kontroversi, mitos dan plot cerita yang pelik.

Mungkin inilah cara terbaik bagi China dalam usaha mereka mengekang asakan budaya barat dari terus menular dan mempengarahui pemikiran rakyat negara tersebut.


China Haramkan Sementara Waktu Jualan Daging Haiwan Liar Di Seluruh Negara

Kerajaan China mengharamkan penjualan daging haiwan liar di pasar basah, restoran dan platform atas talian dalam usaha mahu menyekat penularan coronavirus.

Menurut penjelasan yang dikeluarkan pihak Kementerian Pertanian China, segala jualan haiwan liar adalah diharamkan ‘bermula dari tarikh pengumuman dibuat hingga situasi ini berakhir’.

#CoronavirusOutbreak: "China has temporarily banned its wildlife trade because of the coronavirus outbreak" – @CTVNews: https://t.co/I0dTCnG6Bt#Coronavirus #China #Wuhan #Hubei #health #wetmarket #wildlife

— BC Wildfire Weekly (@BCWildfireWkly) January 27, 2020

Virus yang sudah tular ke seluruh dunia dan mengorbankan lebih 56 pesakit di China dikatakan berpunca dari sebuah pasar basah di Wuhan yang menjual binatang liar secara haram.

Virus ini sudah pun dikesan di bandar besar di China termasuk Singapura, Korea Selatan, Jepun, Australia, Perancis dan Kanada.

Berikut merupakan berita lain berkaitan Coronavirus yang melanda China ketika ini.

3 Cara Lindungi Diri Daripada Wabak Coronavirus Anda Wajib Tahu

China Kuarantin Wuhan, Pasar Basah Jual Produk Eksotik Didakwa Punca Tular Virus

Saintis Pernah Beri Amaran Pada China Sejak 2017 Lagi Bahawa Sesuatu Yang Buruk Akan Berlaku


China Hasilkan Filem Superhero Yang Mirip ‘Iron Man’

Mungkin keinginan peminat yang memohon pihak NASA untuk menyelamatkan Tony Stark tempoh hari telah terjawab. Cuma bezanya watak tersebut kini berubah rupa dan mungkin menjadi watak lagenda China.

Menerusi karakter filem lagenda Armored Warfare God: Sun Wukong di negara tersebut terlihat seperti memakai kostum milik Iron Man. Filem ini mengisahkan mengenai kisah watak lagenda Sun Wukong dan pengembaraannya melintasi syurga dan neraka.

Menerusi trailer filem itu, bukan sahaja kostum malahan juga terdapat sedikit babak yang menunjukkan aksi yang hampir sama seperti yang dipaparkan dalam Iron Man. Trailer filem ini telah trending #1 di YouTube dan menjadi perbualan ramai semenjak 3 hari yang lalu.

Menurut kenyataan pihak produksi, mereka memang mendapatkan inspirasi untuk menghasilkan filem ini daripada filem-filem antarabangsa. Inspirasi ini terhasil bukan sahaja daripada Iron Man tetapi juga watak adiwira lain seperti Transformers dan GUNDAM. Walau bagaimanapun setakat ini filem Sun Wukong ini telah menerima kecaman daripada pelbagai pihak termasuklah penonton tempatan di negara tersebut.

#RealDeal. Nak dapatkan handphone power 8GB RAM + 128GB Storage? Jom tonton video ini.


China Hukum 30 Pegawai Kerajaan Kerana Gagal Kawal Lonjakan Kes Baharu COVID-19

Lebih daripada 30 pegawai kerajaan China dipecat atau menerima hukuman atas tuduhan gagal melakukan tugas yang baik setelah lonjakan terbaru COVID-19 di negara terbabit, lapor The Washington Post.

Di antara mereka yang dipecat adalah ketua bandar, ketua daerah, pegawai kesihatan, kakitangan pengurusan hospital, serta pegawai jabatan lapangan terbang dan pelancongan. Mereka dipecat selepas dianggap abai dengan tanggungjawab mereka untuk memastikan tiada lagi penularan wabak COVID-19 di sana.

Global Times pula melaporkan enam pegawai awam di Daerah Yongding, Kota Zhangjiajie, termasuk Ketua Pegawai Kesihatan Xu Xionghui turut dipecat dari jawatan mereka. Xu dianggap tidak cekap dalam melaksanakan protokol kesihatan dan lemah dalam mengendalikan pesakit yang dijangkiti, kata pihak berkuasa tempatan dalam satu kenyataan.

Pengarah Jabatan Kecemasan Hospital Zhangjiajie County Deng Huabin, yang bertugas dalam ujian PCR, juga dipecat kerana pengurusan yang buruk menyebabkan keadaan tidak terkawal di hospital semasa ujian dijalankan.

Suruhanjaya Kesihatan Nasional China pada hari Isnin mengumumkan terdapat 94 kes penularan tempatan yang telah direkodkan selama 24 jam.

Wabak terbaru berkaitan dengan lapangan terbang di bandar timur Nanjing. Varian delta yang menular di kalangan pekerja lapangan terbang dan sejak itu merebak dari wilayah Hainan tropika di selatan hingga Mongolia di utara.

Wabak tersebut telah menyebabkan perintah kawalan pergerakan dilaksanakan dengan penutupuan seluruh bandar Zhangjiajie, dengan jumlah penduduk 1.5 juta.

Doktor di China mati setelah dijangkiti wabak monyet, gejalanya hampir sama dengan COVID-19. Klik pautan di bawah untuk membaca.

Doktor Di China Mati Setelah Dijangkiti Wabak Monyet, Gejalanya Hampir Sama Dengan COVID-19

Jackie Chan Makin Dibenci Orang Setelah Nyatakan Niat Mahu Jadi Anggota Parti Komunis China

China Mahu Elak Kiamat, Hantar 23 Roket Ke Angkasa Lepas Dalam Misi Selamatkan Bumi


China Keluarkan Mesut Ozil Daripada PES 2020 Kerana Mempertahankan Kaum Muslim Uighur

Perancang Arsenal, Mesut Ozil telah dikeluarkan dari permainan video Pro Evolution Soccer 2020 (PES 2020) di China selepas kenyataan pedas beliau mempertahankan kaum muslim Uighur.

Mesut Ozil sebelum ini telah mengeluarkan kenyataan yang mengkritik kerajaan China yang tidak berperikemanusian dengan menahan lebih satu juta kaum muslim Uighur di kem tahanan.

Beberapa hari selepas itu, China menafikan dengan keras dakwaan Ozil dan mengatakan bahawa pemain itu telah termakan dengan propaganda media.

Serangan pertama China ke atas Ozil adalah dengan membatalkan siaran langsung perlawanan di antara Arsenal menentang Manchester City dan diikuti dengan beberapa serangan lain.

Terbaharu, pihak NetEase, yang bertanggungjawab menerbitkan PES di China telah mengesahkan bahawa mereka akan mengeluarkan pemain kebangsaan Jerman itu di dalam permainan video PES 2020.

NetEase menyifatkan kenyataan yang dikeluarkan oleh Ozil ‘adalah melampau dan menyakiti perasaan peminatnya di China’ dan dalam masa yang sama menuduh Ozil tiada perasaan cintakan kedamaian.

Komen Ozil sebelum ini telah meninggalkan banyak perdebatan di media massa dengan Arsenal mengambil langkah berdiam diri kerana dilihat tidak mahu terkesan dengan apa yang dilakukan oleh beliau.

Bagi bekas pemain Barcelona dan Manchester City, Yaya Toure beranggapan Ozil tidak sepatutnya bercakap soal hak asasi manusia di China.

China sebelum ini terdedah dengan kritikan selepas satu dokumen rahsia didedahkan kepada umum bahawa wujud satu kem tahanan paksa yang menahan hampir sejuta kaum muslim Uighur di wilayah Xinjiang.

Sehingga hari ini, kerajaan China menafikan tuduhan tersebut dengan menyatakan bahawa kem tersebut dibina untuk tujuan pendidikan dan latihan.

Terdahulu, kami pernah mendedahkan bagaimana kisah banduan di dalam kem tersebut dilayan. Klik pautan di bawah untuk membaca.

Wanita Ini Dedah Kisah Kejam Di Sebalik Penahanan Kaum Muslim Uighur Di Xinjiang

Aktivis Kemanusiaan Dakwa China Curi Organ Tahanan Uighur Secara Paksa


China Kesan Kes Selsema Burung Pada Manusia, Orang Ramai Dilarang Masuk Ke Pasar

Pihak Berkuasa Kesihatan Hong Kong menemui kes baharu selesema burung H5N6 pada seorang lelaki berusia 49 tahun di Qingyuan, Wilayah Guangdong, China.

Menurut Pusat Perlindungan Kesihatan Hong Kong (CHP) lelaki itu mempunyai hubungan langsung dengan burung sebelum mengalami gejala tersebut. Dia mula mengalami simptom pada 17 Disember 2022 dan empat hari kemudian menerima rawatan di hospital.

“Pada masa ini keadaannya sangat serius,” kata CHP, yang berada di bawah naungan Jabatan Kesihatan Hong Kong. CHP juga menyatakan bahawa sejak 2014 di China, terdapat 83 kes selesema burung H5N6 yang menjangkiti manusia.

CHP kini mengingatkan pelancong di China atau kawasan lain yang terjejas dengan kes ini untuk mengelakkan dari berkunjung ke kawasan seperti pasar basah, pasar ayam dan ladang.

Seperti yang dilaporkan oleh stesen televisyen yang berpangkalan di Guangdong, H5N6 ialah virus influenza yang membahayakan nyawa manusia. Kadar kematian boleh mencecah 93.8 peratus dan kadar kematian boleh mencecah melebihi 60 peratus.

Selain Guangdong, wilayah lain di China yang telah melaporkan kes jangkitan selesema burung H5N6 termasuk Sichuan, Yunnan dan Jiangxi.


China Kuarantin Wuhan, Pasar Basah Jual Produk Eksotik Didakwa Punca Tular Virus

Sejak kes pertama mula berbunyi pada 31 Disember 2019, wabak yang dikenali sebagai Coronavirus, berasal daripada Wuhan, China telah membunuh 17 orang, manakala 450 lagi dijangkiti.

Wabak yang turut dikenali sebagai 2019-nCoV ini telah mula masuk ke negara-negara luar seperti Jepun, Korea Selatan, Thailand dan Taiwan. Namun Selasa lalu, Amerika Syarikat mencatatkan kes pertama wabak ini.

Melalui satu kertas kajian yang diterbitkan oleh Journal Of Medical Virology, wabak yang sedang melanda Tanah Besar China ini adalah berpunca daripada daging binatang di pasar eksotik di Wuhan.

Ia menambah bahawa kes penyebaran wabak ini berlaku di antara binatang ke manusia dan mula berjangkit dari orang ke orang – kertas kajian menyebut penyebaran wabak ini mungkin bermula dari ular kepada manusia.

Rabu lalu pegawai kesihatan China telah mengenal pasti Pasar Huanan Seafood di pusat bandar Wuhan sebagai lokasi bermulanya penyebaran wabak ini kerana di sana terdapat jualan membabitkan daging haiwan eksotik.

Antara haiwan-haiwan yang terdapat di pasar basah tengah bandar Wuhan ini adalah musang, serigala, buaya, ular, tikus, burung merak, landak, unta dan banyak lagi.

China sebelum ini telah mengharamkan penyeludupan beberapa spesies liar, manakala ada beberapa kes khas, ia memerlukan lesen. Tetapi peraturan ini longgar apabila membabitkan spesies yang digunakan sebagai tujuan komersial.

Baru-baru ini, kerajaan China telah mengenakan perintah larangan masuk dan keluar dari bandar Wuhan, rumah kepada 11 juta pendudukan bagi mengawal wabak ini daripada merebak.

Ketua Pengarah WHO, Tedros Adhanom Ghebreyesus ‘memuji’ langkah yang diambil oleh kerajaan China dalam memastikan pengawalan wabak tersebut.

Sebuah jawatankuasa Pertubuhan Kesihatan Sedunia bertemu Rabu lalu bagi mengusulkan cadangan bagi mengisytiharkan darurat bagi peringkat antarabangsa – sekatan perjalanan akan dikuatkuasakan.

Wabak ini telah mula masuk ke Jepun pada 16 Januari lalu. Kesan penularan ini telah menimbulkan keraguan kepada orang ramai. Klik pautan di bawah untuk mengetahui lebih lanjut.

Virus Misteri Dari China Sudah Merebak Hingga Ke Jepun

Ini Simptom Influenza A Yang Anda Perlu Tahu Dan Cara Untuk Mencegahnya

Rakyat Australia Terkejut Daging Koala Antara Yang Dijual Di Pasar Basah China


China Lancar Kereta Api Terpantas Dunia Dengan Kelajuan 600KM/J

Pada awal bulan Januari lalu, China telah memperlihatkan prototaip kereta api laju (magnetic levitation/maglev) yang mampu mencapai kelajuan 600km/j kepada pihak media di ibu kota Chengdu, daerah Sichuan.

Terbaharu, maglev yang dibangunkan oleh China Railway Rolling Stock Corporation (CCRC) milik kerajaan telah dianggap sebagai kereta api terpantas di dunia dengan menggunakan teknologi ‘apungan’ di mana sepanjang landasan itu dilengkapi elektromagnetik yang membantu kereta api bergerak dengan laju.

A post shared by CRRC中国中车 (@crrc_global)

Liang Jianying, Timbalan Pengurus Besar dan Ketua Jurutera CRRC Sifang, menyatakan kepada media negara China bahawa selain kelajuannya, kereta api tersebut mempunyai tahap pencemaran bunyi yang rendah dan memerlukan penyelenggaraan yang lebih sedikit berbanding kereta api berkelajuan tinggi yang lain.

Landasan maglev merupakan keutamaan China buat masa ini kerana mereka mahu menghubungkan lebih banyak bandar-bandar besar dengan kereta api laju untuk mengurangkan masa dan perbelanjaan penduduk negara tersebut.

Sebagai contoh, perjalanan sejauh 1,000km dari Beijing ke Shanghai hanya memerlukan masa 2.5 jam sahaja dengan menaiki kereta api berkelajuan 600km/j ini.

Menurut laporan CNN Travel, ada beberapa landasan maglev sedang di dalam pembinaan antaranya ialah landasan yang menghubungkan Shanghai dan Hangzhou, serta landasan dari Chengdu hingga ke Chongqing.

Walaupun negara China berhadapan dengan COVID-19, ia tidak menghalang mereka untuk membangunkan kereta api laju untuk rakyat negara tersebut.

China Berjaya Cipta Prototaip Kereta Api Dengan Kelajuan 620 km/j

Tiket Kereta Api Laju Jepun ‘Shinkansen’ Ditawar Dengan Separuh Harga Sehingga Tahun Depan


20 Illustrasi ‘Biadap’ Yang Menyindir Kehidupan Masyarakat Moden Hari Ini

Tidak dapat dinafikan, kemajuan teknologi sudah banyak memudahkan masyarakat alaf moden hari ini. Namun begitu, pada masa yang sama, kehidupan dunia tanpa sempadan juga membimbangkan terutama apabila melihat corak kehidupan generasi sekarang.

Menyelam dalam realiti kehidupan, seorang pelukis dari Argentina, Al Margen menggunakan bakatnya dalam menghasilkan beberapa karya berbentuk illustrasi dengan niat menyindir serta mengkritik masalah yang melanda masyarakat zaman sekarang.

Lukisan luar biasa yang jelas untuk menggambarkan kelemahan yang sedang kita lalui pada abad ke-21 ini. Baik dari segi hubungan sosial, ekonomi, politik, kekeluargaan, pilihan hidup, dan sebagainya. Walaupun sebahagian daripada karya ini mungkin agak kasar dilihat secara fizikal, namun ia cukup terkesan bagi sesiapa yang memahaminya.

Kata orang kalau tak boleh cakap, tulis. Kalau tak boleh tulis, lukis!

Sebahagian daripada karya tidak kami paparkan di Vocket atas sebab tertentu. Anda boleh lihat lebih banyak lagi karya Al Margen di sini.

Apa yang anda faham tentang lukisan ini? Kongsikan bersama kami melalui ruangan komen di bawah.


China Mahu Elak Kiamat, Hantar 23 Roket Ke Angkasa Lepas Dalam Misi Selamatkan Bumi

China merancang untuk menghantar lebih dari 23 roket ke angkasa lepas bagi misi menghalang pelbagai jenis asteroid yang bakal menghentam Bumi. Puluhan roket ditugaskan untuk memintas asteroid yang boleh menyebabkan kehancuran atau ‘kiamat’ di Bumi. Live Science menyebut, asteroid yang bakal melanda Bumi mempunyai kemampuan untuk menghapuskan populasi dunia.

Salah satu asteroid sasaran China adalah Bennu. Menurut Ordo News, Bennu adalah salah satu asteroid yang mampu mengancam Bumi. Ini disebabkan Bennu mempunyai ukuran yang sangat besar. Beratnya sahaja mampu mencecah sehingga 85.5 juta tan. Manakala ukurannya pula melebihi Empire State Building. Difahamkan jika Bennu melanggar Bumi, kesannya sahaja dianggarkan bersamaan dengan 80,000 kali ganda lebih besar daripada letupan nuklear yang berlaku di Hiroshima pada tahun 1945.

Saintis di Pusat Sains Angkasa Negara China meramalkan bahawa roket Long March 5 buatan China mempunyai kemampuan untuk menghalang daripada berlakunya pelanggaran di antara asteroid dan Bumi. Manakala 23 buah roket yang lain menurutnya akan dapat mendorong dan mengalihkan laluan perjalanan Bennu jauh dari Bumi.

Dalam laporan yang dikeluarkan oleh World Today News, Mingtao Li, seorang penganalisis sains angkasa dengan Pusat Sains Angkasa Nasional di Beijing dan penulis utama kajian menulis dalam makalah tersebut bahawa impak asteroid tersebut mampu menimbulkan ancaman besar kepada semua kehidupan di Bumi. Dengan cara mengubah laluan dan memintas asteroid tersebut sahaja mampu untuk mengurangkan ancaman terbabit.

Tambah beliau lagi, rancangan ini lebih realistik berbanding kaedah lain yang telah diutarakan oleh beberapa penyelidikan – antaranya ialah meletupkan asteroid dengan nuklear. Walaupun filem Armageddon memaparkan bahawa ia mampu dilakukan, tetapi bagi para pakar kaedah ini tidak akan menyelesaikan masalah kerana serpihan letupan itu akan menjadi banyak dan bakal menghentam bumi dengan kesan yang lebih besar.

Untuk pengetahuan anda, rancangan China ini sebenarnya telah dilaksanakan oleh NASA melalui sebuah program bernama Hypervelocity Asteroid Mitigation Mission for Emergency Response (HAMMER). Tidak seperti China, NASA berusaha mencegah perlanggaran dengan mengirimkan kapal angkasa setinggi 9 meter yang disebut sebagai Ujian Pengalihan Asteroid Ganda (DART). Kapal angkasa tersebut akan menghentam asteroid terbabit sehingga ia keluar daripada laluannya menuju ke Bumi. Simulasi NASA menunjukkan bahawa 34-53 hentaman dari kapal angkasa DART diperlukan untuk mengalihkan asteroid.

Untuk membuktikan keberkesanan teori, NASA akan bekerjasama dengan ESA bagi melakukan eksperimen. Dalam eksperimen tersebut, kapal angkasa akan dihantar untuk menghancurkan asteroid Didymos, yang dilaporkan akan menghentam Bumi.

Misi ke Marikh tahun 2024, NASA ‘benarkan’ angkasawan jadi kanibalisme. Klik pautan di bawah untuk membaca.

Misi Ke Marikh Tahun 2024, NASA ‘Benarkan’ Angkasawan Jadi Kanibalisme

F9: The Fast Saga Sah Akan Ada Aksi Di Angkasa Lepas Pula

Jutawan Sekelip Mata Rugi RM7.6 Juta, Rasa Ditipu Selepas Jual Batu Meteorit Pada Harga Murah


China Mahu WHO Pertimbang Guna Vaksin COVID-19 Keluaran Mereka Di Seluruh Dunia

Mulai menyerang dunia pada awal tahun ini bermula dari China, wabak COVID-19 yang disangka hanya sekadar demam biasa pada mulanya nampaknya telah meragut lebih satu juta nyawa seluruh dunia sehingga kini.

Penyebaran wabak yang didakwa bermula dari Wuhan, China ini nampaknya bukan sahaja memberi kesan buat warga China malah telah melumpuhkan sebahagian besar ekonomi dunia.

Di sebalik isu pandemik yang melanda, China selaku negara terawal yang menerima wabak ini dilaporkan sedang bersedia untuk memperkenalkan vaksin COVID-19. Pihak mereka juga turut memaklumkan pihak World Health Organization (WHO) untuk mempertimbangkan penggunaan vaksin keluaran mereka di seluruh dunia.

Dilaporkan China setakat ini mempunyai sekurang-kurangnya empat jenis vaksin COVID-19 yang disedang diuji pada peringkat akhir. Vaksin ini dikeluarkan oleh  National Biotec Group (CNBG), Sinovac Biotech serta CanSino Biologics dan sudah diuji di beberapa negara seperti Pakistan, Indonesia, Brazil, Russia dan Emiriah Arab Bersatu.

Di Filipina pula, presiden Rodrigo Duterte memaklumkan beliau lebih cenderung untuk menggunakan vaksin keluaran China berbanding Rusia sekaligus menimbulkan persepsi penggunaan vaksin ini turut berkait dengan politik dunia.

Setakat ini, pihak WHO masih belum memberi kata putus mengenai penggunaan vaksin COVID-19 ‘made in China’ ini.

Tular pada bulan lalu apabila pakar virologi dari China mendedahkan wabak COVID-19 berasal dari makmal di Wuhan.

Pakar Virologi Dari China Dedahkan COVID-19 Berasal Dari Makmal Di Wuhan

Untung Besar Di Tengah Pandemik COVID-19, Pemegang Saham Top Glove Terima Dividen Hampir RM1 Bilion


China Mengeluarkan Video Perbandingan Diantara iPhone 7 Dan iPhone 6S

Terlalu banyak video dan gambar iPhone terbaru yang tertiris akhir-akhir ini. Bermula dengan ura-ura iPhone bakal menampilkan dual camera seterusnya kepada saiz lens yang lebih besar.

Rumour iPhone terbaru atau mungkin bakal dinamakan iPhone 7 mengikut kepada urutan mengigatkan saya kepada iPhone 4 yang hadir dengan ura-ura yang begitu banyak berbanding model iPhone yang lain.

Selain mengeluarkan telefon pintar yang mirip dengan iPhone, China juga antara negara yang kerap hadir dengan ura-ura terbaru mengenai iPhone. Sebuah lagi video daripada China menunjukkan perbandingan diantara iPhone 7 dan iPhone 6s. Berdasarkan apa yang dapat kita lihat, perbezaan besar pada kedua-dua iPhone ini adalah dibahagian kamera. iPhone 7 masih mengekalkan rekabentuk yang sama seperti iPhone 6S.

Mungkin tidak mengejutkan video seperti ini hadir apabila tarikh pengumuman iPhone terbaru semakin dekat. Persoalannya, mengapa video ini dirakam dengan kualiti yang begitu rendah. Lebih ironi apabila merakamkan perbandingan dua telefon yang premium.


Selepas Jepun Dan USA, China Pula Pamer Robot Gergasi Ciptaan Mereka

Nampaknya masa depan pertembungan robot gergasi semakin menarik! Walaupun perlawanan antara Megabots Inc dan Suidobashi Heavy Industries (SHI) masih belum disahkan, mereka sudah menerima cabaran wakil dari China, The Monkey King.

Baca: Perlawanan Robot Gergasi Antara Amerika Dan Jepun Akan Berlangsung Ogos Ini

The Monkey King dibina dengan dana USD14 juta dan dikatakan boleh memberi cabaran kepada dua Kuratas dan MK-II. Menariknya, The Monkey King cuma mengambil masa dua bulan untuk dihasilkan. Tetapi dari segi ketangkasan, perlu lebih banyak R&D kerana nampak The Monkey King masih belum ready for battle.

Sehingga kini, pasukan SHI masih belum menyahut cabaran dari Megabots. Andai perlawanan ini menjadi realiti, ianya pasti memberi dimensi baru terhadap cara orang ramai melihat perlawanan battle.

Kemungkinan besar di masa akan datang, tiada lagi perlawanan tinju antara manusia dan semuanya bertukar kepada robot? Hanya masa akan menentukan. Harap-harap lebih banyak negara yang berminat untuk hasilkan robot gergasi untuk perlawanan real steel seperti ini di masa akan datang!


Mahu Sekat Pengaruh Eropah Dan Amerika Syarikat, China Rancang Memboikot Firma Audit ‘Big 4’

Sekiranya anda dalam bidang perakaunan atau audit, pastinya firma yang digelar sebagai ‘Big 4’ antara yang sering anda dengari. Memiliki jaringan yang luas serta menawarkan servis di hampir setiap negara antara yang membuatkan khidmat firma ini ditagih.

Bukan itu sahaja, segelintir pekerja yang berada dalam bidang ini juga mahu menyertai firma audit Big 4 ini berikutan penawaran pendapatan serta faedah yang ditawarkan.

Terbaharu, dalam usaha untuk mengurangkan pengaruh negara Eropah serta mengatasi ekonomi negara Amerika Syarikat, China dilaporkan merancang untuk tidak lagi menggunakan khidmat firma audit Big 4 ini.

Menerusi perkongsian Twitter @GrDecter, beliau memaklumkan keempat-empat firma audit ini berasal dari negara Eropah di mana Price Waterhouse and Coopers & Lybrand (PwC), Deloitte dan Ernst and Young (E&Y) berasal dari Britain manakala KPMG berasal dari Belanda.

Membangunkan firma dalam tempoh yang panjang serta menjadi pilihan syarikat-syarikat besar antara yang membuatkan firma audit Big 4 dikenali ramai.

China told companies to stop using Big 4 Auditors

They want to limit Western influence in Chinese businesses and overtake the US economy.

Here’s what you should know🧵 pic.twitter.com/ofq2hKbcG6

— Genevieve Roch-Decter, CFA (@GRDecter) February 22, 2023

Lebih hebat, syarikat-syarikat besar negara termasuk 500 syarikat terbaik di Amerika Syarikat semuanya menggunakan khidmat syarikat daripada Big 4 ini. China juga sebelum ini tidak terkecuali dalam mendapatkan khidmat terbaik daripada syarikat-syarikat ini.

Dalam pada itu, situasi mungkin tidak lagi sama di mana Menteri Kewangan China menggesa syarikat-syarikat di China untuk tidak lagi menggunakan khidmat audit firma Big 4. Sebaliknya, mereka dinasihatkan untuk mendapatkan khidmat audit daripada firma-firma audit negara mereka sahaja.

❗🇨🇳🏦China is urging state-owned firms to abandon the services of the four largest international audit firms due to the risk of data loss.

▪SOE is encouraged to use local auditors after contracts expire. pic.twitter.com/Yd125vRsbk

— Irina Mirochnik (@MirochnikIrina) February 22, 2023

Langkah drastik yang dibuat pihak China ini secara tidak langsung bakal memberi kesan besar kepada kewangan firma audit Big 4 di mana firma ini bakal kehilangan sekitar $2.5 bilion (~RM11.22 bilion) menurut data tahun 2021. Angka ini dijangka lebih tinggi bagi tahun kewangan 2022 dan 2023.

Apa yang lebih penting buat China, strategi utama mereka bukan sahaja untuk mengurangkan pengaliran wang ke negara luar, sebaliknya untuk memastikan data kewangan mereka tidak terdedah kepada pihak negara Eropah dan Amerika Syarikat.

Difahamkan ini merupakan antara langkah awal dalam mengelakkan kebergantungan kepada negara luar sekaligus menjayakan misi mengatasi ekonomi Amerika Syarikat dalam beberapa tahun mendatang.

Tidak mustahil selepas ini bakal muncul lebih banyak firma audit popular khususnya dari China sendiri yang digunakan oleh syarikat-syarikat negara luar.


China Rekod Kes Pertama Wabak H3N8, Ditular Dari Binatang Kepada Manusia

China telah merekodkan kes pertama jangkitan manusia H3N8 selesema burung, kata pihak berkuasa kesihatan tempatan sambil mengingatkan bahawa risiko ia merebak di kalangan manusia masih rendah.

Varian H3N8 sebelum ini telah dikesan di binatang lain termasuk kuda, anjing, burung dan anjing laut. Namun tiada kes jangkitan ke atas manusia telah dilaporkan, kata NHC.

Untuk kes pertama ini, seorang kanak-kanak lelaki berusia empat tahun dari wilayah Henan tengah didapati dijangkiti varian itu selepas mengalami demam dan gejala lain pada 5 April.

Kanak-kanak itu telah bersentuhan dengan ayam dan burung gagak yang diternak di rumahnya. Sehingga ini tiada kenalan rapat dijangkiti virus itu, kata Suruhanjaya Kesihatan Kebangsaan dalam satu kenyataan.

Suruhanjaya itu berkata penilaian awal mendapati varian ini belum mempunyai keupayaan untuk menjangkiti manusia dan risiko wabak berskala besar adalah rendah.

Terdapat pelbagai jenis selesema burung yang terdapat di China dan sesetengahnya pula telah menjangkiti manusia – biasanya mereka yang bekerja dengan ayam. Tahun lepas pula China melaporkan kes pertama ke atas manusia untuk H10N3.

China mempunyai populasi besar burung yang diternak dan liar dari banyak spesies, mewujudkan persekitaran yang ideal untuk virus bercampur dan bermutasi.

Peningkatan pengawasan selesema burung pada orang juga bermakna lebih banyak jangkitan sedang dijangkiti.

Saintis dari China dakwa COVID-19 sebenarnya bukan berasal dari Wuhan tetapi dari India. Rujuk pautan di bawah untuk membaca.

Saintis Dari China Dakwa COVID-19 Sebenarnya Bukan Berasal Dari Wuhan, Tetapi Dari India

Mengapa Satu Botol Soda Pun Tidak Hilang Ketika Kemalangan Ini Berlaku Di China

Tolak Penggunaan Kapas Hasil ‘Buruh Paksa’ Muslim Uighur, China Pilih Untuk Boikot Nike Dan H&M


China ‘Sambut’ Kedatangan AS Ke Taipei Dengan 21 Jet Pejuang Di Zon Pertahanan Taiwan

Lebih 20 jet pejuang China dilaporkan terbang ke zon pertahanan udara Taiwan sejak semalam. Situasi ini terjadi apabila speaker Dewan Rakyat Amerika Syarikat Nancy Pelosi tiba ke Taiwan ditengah-tengah ancaman daripada China.

“21 pesawat PLA (People’s Liberation Army) memasuki ADIZ barat daya Taiwan pada 2 Ogos 2022,” kata Kementerian Pertahanan Taiwan dalam satu kenyataan di Twitter, merujuk kepada zon pengenalan pertahanan udara.

Memetik laporan AFP, ADIZ tidak sama dengan ruang udara wilayah Taiwan, tetapi meliputi kawasan yang lebih besar yang bertindih dengan zon pertahanan udara China dan juga termasuk beberapa tanah besar.

Sementara itu, beberapa kapal perang AS dilaporkan telah belayar di perairan berhampiran Taiwan ketika Pelosi dijadualkan menuju ke Taipei dari Malaysia semalam.

Tentera Laut AS didapati telah mengerahkan empat kapal perang di perairan timur Taiwan.

21 PLA aircraft (J-11*8, J-16*10, KJ-500 AEW&C, Y-9 EW and Y-8 ELINT) entered #Taiwan’s southwest ADIZ on August 2, 2022. Please check our official website for more information: https://t.co/F5Qf2OVXao pic.twitter.com/1EJEdsDQGM

— 國防部 Ministry of National Defense, R.O.C. 🇹🇼 (@MoNDefense) August 2, 2022

Seperti yang dilaporkan Reuters, empat kapal perang AS, termasuk sebuah kapal pengangkut pesawat, ditempatkan di perairan timur Taiwan. Ini disifatkan oleh Tentera Laut AS sebagai penempatan rutin.

“Kapal pengangkut pesawat USS Ronald Reagan telah bergerak di Laut China Selatan dan kini berada di Laut Filipina, timur Taiwan-Filipina, dan selatan Jepun,” kata seorang pegawai Tentera Laut AS.

Reagan yang berpangkalan di Jepun beroperasi dengan kapal penjelajah peluru berpandu berpandu, USS Antietam, dan kapal pemusnah, USS Higgins.

“Walaupun mereka mampu bertindak balas terhadap sebarang kemungkinan, ini adalah penempatan biasa dan rutin,” kata pegawai itu, yang tidak mahu namanya disiarkan.

Bagaimanapun, pegawai AS cuba meyakinkan China bahawa kedudukan kapal perang mereka di rantau itu tidak ada kaitan dengan lawatan Pelosi.

Sementara itu, sebelum ini, jurucakap Majlis Keselamatan Negara John Kirby memberitahu CNN bahawa Washington akan memastikan Pelosi mempunyai “lawatan yang selamat”.

Ancaman perang dunia ke-3, lawatan AS ke taiwan buat China tak senang duduk. Rujuk pautan di bawah untuk membaca.

Ancaman Perang Dunia Ke-3, Lawatan AS Ke Taiwan Buat China Tak Senang Duduk


China Secara Sah Umumkan Halangan Penjualan Apple iPhone

Nampaknya peperangan barangan dagangan diantara Amerika Syarikat dan China semakin panas. Jika pada pagi ini, kita dikejutkan dengan berita syarikat teknologi China yang mendenda para pekerja yang mendapatkan iPhone, nampaknya tindakan tegas turut diambil negara itu dalam menyekat penjualan Apple iPhone.

Difahamkan halangan penjualan Apple iPhone ini dibuat berikutan Apple telah melanggar paten milik pencabar mereka iaitu pengeluar cip Qualcomm. Berdasarkan sekatan yang dikenakan, iPhone 6S, 6S Plus, 7, 7 Plus, 8, 8 Plus dan X telah dihalang untuk dijual di China. Tiga model terbaru iaitu iPhone XS, XS Max dan XR dibenarkan untuk dijual seperti biasa.

Berdasarkan halangan yang dikenakan ini, pastinya penjualan Apple bakal menurun melihatkan kepada jumlah pengguna Negara China yang tinggi. Berdasarkan sekatan yang dikenakan, Apple telah mengeluarkan jawapan maklum balas yang mengatakan tindakan Qualcomm adalah tidak profesional.

Dalam pada itu, pencabar Apple iaitu Samsung telah memilih untuk bekerjasama bersama syarikat Supreme palsu dalam usaha untuk meningkatkan penjualan mereka di China.


China Tolak Penginapan Airbnb Di ‘Great Wall Of China’

Beberapa hari lepas, Jabatan Kebudayaan Great Wall of China mengeluarkan kenyataan yang menolak rancangan Airbnb untuk menawarkan penginapan di tapak bersejarah itu kepada pengunjung bertuah. Pihak berkenaan mendakwa mereka tidak tahu sama sekali mengenai promosi tersebut.

Jabatan Kebudayaan Great Wall of China dalam kenyataan tersebut mengatakan mereka tidak menerima apa-apa kertas kerja atau dokumen bertulis mengenai projek berkenaan. Tambahnya lagi, pihak berkuasa Great Wall of China tidak akan meluluskan apa-apa permohonan yang berkaitan dengan rancangan seumpamanya untuk menjaga tapak bersejarah tersebut.

Berikutan kenyataan tersebut, pihak Airbnb memohon maaf secara terbuka menerusi kenyataan yang dimuat naik di laman web kepada individu yang telah mengikuti penyertaan untuk bermalam di Great Wall of China tempoh hari dan menjanjikan peluang untuk merasai pengalaman yang lebih menakjubkan di China.


China Tuduh Amerika Syarikat Punca Tersebarnya COVID-19 Di Wuhan

Jurucakap kepada Kementerian Luar China semalam menuduh kerajaan Amerika Syarikat mungkin bertanggungjawab membawa coronavirus ke bandar Wuhan, China – negara yang paling teruk terjejas di dunia selepas Itali, Iran dan Korea Selatan.

Semalam Organisasi Kesihatan Dunia telah mengeluarkan kenyataan bahawa COVID-19 telah diangkat sebagai pademik setelah 100,000 orang dijangkiti di seluruh benua kecuali antartika.

China sebelum ini menerima kecaman oleh tentera AS apabila mereka lambat bertindak untuk menangani isu ini yang pertama kali dikesan di Wuhan, akhir tahun lalu. Dalam masa yang sama, AS juga menuduh China tidak bersikap terbuka dalam isu COVID-19.

Walaubagaimanapun, Di dalam satu ciapan yang dibuat di dalam bahasa Inggeris di laman Twitter jurucakap Kementerian Luar China, Zhao Lijian berkata bahawa AS sebenarnya yang tidak bersikap terbuka.

“Berapakah bilangan orang yang dijangkiti? Apakah nama-nama hospitalnya? Mungkin tentera AS yang membawa wabak itu ke Wuhan.” Kata beliau.

2/2 CDC was caught on the spot. When did patient zero begin in US? How many people are infected? What are the names of the hospitals? It might be US army who brought the epidemic to Wuhan. Be transparent! Make public your data! US owe us an explanation! pic.twitter.com/vYNZRFPWo3

— Lijian Zhao 赵立坚 (@zlj517) March 12, 2020

Zhao merupakan pengguna Twitter yang tegar tidak menunjukkan apa-apa bukti bahawa AS sebenarnya yang bertanggungjawab.

Terdahulu, jurucakap kementerianya, Geng Shuang turut sependapat dengan Zhao apabila beliau mengkritik pegawai AS kerana memberi komen yang tidak bermoral dan menyalahkan Beijing secara total di atas segala kekacauan yang berlaku.

Beliau menyatakan komen dari AS itu tidak langsung membantu Beijing dalam menangani wabak ini yang telah membunuh lebih 4,000 orang di seluruh dunia.

“Kami berharap bahawa beberapa pegawai di AS pada masa ini akan menumpukan tenaga mereka untuk bertindak balas terhadap virus itu dan mempromosikan kerjasama, dan bukannya menyalahkan China.” Katanya.

Coronavirus mula muncul pada bulan Disember tahun lalu di Wuhan dan sekitar wilayah Hubei. Namun sejak kebelakangan ini, kes di luar China di lihat semakin meningkat dengan Itali telah mencatatkan angka tertinggi kematian berbanding negara lain.

Untuk bacaan lanjut mengenai COVID-19, sila klik pautan di bawah.

Saintis Cari ‘Volunteer’, Upah RM19,000 Jika Sanggup Dijangkiti Coronavirus

Indonesia Tidak Tahu Punca Kematian Pesakit Disebabkan COVID-19 Atau Penyakit Lain

‘Rahsia’ Makanan Berusia 1,000 Tahun Lalu Kembali Popular Gara-Gara COVID-19


20 Lokasi Cantik Asia Utara Untuk Dikunjungi Pada Musim Panas

Musim panas merupakan waktu yang digemari oleh kebanyakan mereka yang tinggal di negara 4 musim. Ini kerana pada musim ini waktu siang lebih panjang dan lama berbanding musim-musim yang lain lantas memberi peluang untuk penduduk di negara ini berada di luar rumah lebih lama.

Musim panas juga merupakan musim yang ditunggu-tunggu kerana tidak perlu memakai baju tebal dan sarung tangan. Terasa lebih bebas untuk meneroka alam.

Sempena promosi musim panas AirAsia X ke Asia Utara, kami ingin berkongsi dengan anda 20 lokasi menarik berikut yang boleh anda kunjungi jika travel ke 4 negara ini iaitu China, Taiwan, Jepun dan Korea.

Jika ke Beijing memang tak lengkap jika tidak berkunjung ke Tembok Besar China. Lokasi yang menerima kunjungan pelancong yang ramai di sepanjang tahun ini merupakan salah satu daripada Warisan Dunia UNESCO.

Mungkin tips Cara Ke Tembok Besar China Tanpa ‘Tour Guide’ Dan Di Lokasi Kurang Pelawat dapat bantu anda ke sini dan ambil gambar tanpa kena ‘photobomb‘ dengan pengunjung lain.

Yu Yuan Garden dengan keluasan 20 hektar ini terletak di tengah-tengah Shanghai’s Old City. Ia turut memiliki lebih daripada 40 tarikan untuk para pengunjung. Dipercayai dibina oleh Dinasti Ming 400 tahun dahulu, Yu Yuan Garden pernah menjadi taman peribadi bagi Keluarga Pan dari Dinasti Ming.

Salah satu tarikan utaman di taman ini adalah batu jade seberat 5 tan yang telah dibawa daripada Taihu (Tai Lake) di Wuxi, Wilayah Jiangsu. Dikatakan batu jade ini telah berusia lebih daripada 1000 tahun dan merupakan salah satu daripada koleksi peribadi Maharaja Song Huizong.

Salah satu lokasi tarikan utama apabila berkunjung ke Hangzhou adalah West Lake. Dikelilingi oleh gunung ganang dan tokong lama, tasik besar ini meliputi kawasan seluas hampir 6 kilometer persegi dan terbahagi kepada 5 bahagian iaitu tambak Su dan Baidi: Tasik Outer (Wai Hu), Tasik Inner North (Beili Hu), Inner West Lake (Xili Hu), Tasik Selatan (Xiaonan Hu) dan Tasik Yue (Yue Hu).

4. Museum of Qin Terracotta Warriors and Horses, Xian

Jika ke Xian, muzium Terracotta Wariors and Horses ini adalah lokasi yang mesti dikunjungi. Menjadi tarikan utama di wilayah ini, dikatakan beribu-ribu askar terracotta telah dikebumikan di dalam kubur Maharaja Qin Shihuang yang memerintah China antara 221-210 SM.

Pada tahun 1987, UNESCO telah menyenaraikan muzium ini sebagai salah satu daripada warisan sejarah dunia.

5. Chengdu Research Base for Giant Panda Breeding (Pusat Penyelidikan Panda Chengdu)

Jika ke Chengdu, jangan lepaskan peluang untuk bergambar dengan panda di pusat penyelidikan ini. The Chengdu Research Base for Giant Panda Breeding adalah satu organisasi yang melindungi, melakukan penyelidikan dan pembiakan hidupan liar terutama panda. Ia diasaskan pada tahun 1987, apabila 6 ekor panda gergasi telah diselamatkan daripada hutan.

Sehingga kini, kawasan seluas 106 hektar ini menjadi telah berjaya membiakkan 113 ekor panda. Beberapa spesies haiwan liar dan terancam lain seperti panda merah dan monyet emas turut dibela dan dibiakkan di sini.

Mungkin 10 Tip Penting Backpacking Secara ‘Overland’ Di China ini dapat bantu anda buat persediaan sebelum trip bermula.

Berikut 4 aplikasi yang boleh anda muat turun dan jadikan rujukan sewaktu travel ke China:

Yushan national park adalah salah satu daripada 9 taman negara yang terdapat di Taiwan. Nama Yushan diambil sempena nama puncak (summit) tertinggi di taman negara ini.

Alishan National Park adalah sebuah resort di pergunungan. Ia terletak di pergunungan Chiayi County di Taiwan. Dengan keluasan 415 km persegi di sini terdapat hutan belantara di  pergunungan, 4 buah kampung, air terjun, ladang teh tanah tinggi, keretapi antik Forest Alishan dan beberapa laluan untuk mendaki.

Kawasan ini popular di kalangan pelancong dan mereka yang gemar mendaki gunung. Alishan National Park turut dikenali kerana pengeluaran teh berkualiti dan wasabi.

Salah satu daripada national park yang popular di Taiwan. National park ini menjadi habitat kepada 144 spesies burung di mana 10% darinya adalah burung yang berasal daripada Taiwan, 30 spesies mamalia besar termasuk rusa dan beruang, 32 spesies reptilia, 251 spesies rama-rama dan 18 sepsies ikan. National park ini turut memiliki muka bumi yang berbatu bata.

Merupakan salah satu destinasi popular dan unik di Taipei, taman seluas 1.7km ini terdiri daripada batu-batuan berbentuk cendawan, halia, mahkota ratu, gajah, kasut, kacang dan lilin.

Siap dibina pada tahun 1972, ia menjadi lokasi memperingati Dr Sun Yat Seng, Bapa Republic Rakyat China. Turut dipaparkan di sini adalah sejarah dan perjuangan revolusi yang diperjuangkan oleh Sun Yat Seng, serta menjadi pusat pendidikan dan kebudayaan awam.

Berikut 4 aplikasi yang boleh anda muat turun dan jadikan rujukan sewaktu travel ke Taiwan:

Menghidangkan pemandangan menarik bila bunga poppy berkembang di Simhak Mountain. Merupakan antara beberapa tempat di mana anda berpeluang melihat pokok poppy di Korea. Festival poppy dianjurkan pada bulan Jun setiap tahun di sini.

Cheongsando digelar sebagai bandar dengan jalan paling perlahan di Asia disebabkan bentuk mukabuminya. Bunga-bunga yang ditanam di sekitar bandar ini berkembang mekar pada musim bunga dan musim luruh.

Pulau Nami menjadi destinasi popular di kalangan rakyat Malaysia selepas fenomena drama Korea Winter Sonata. Pulau Nami menghidangkan beberapa lokasi menarik untuk dikunjungi.

Baca: Perkongsian Itinerari Pusing Satu Korea Selatan 7 Hari Dengan Bajet RM1800

Yongdusan Park adalah sebuah taman yang terletak di Jung-gu, Busan, Korea Selatan. Di sini juga terdapat Busan Tower dengan ketinggian 118 meter.

Yongdu bermaksud “kepala naga” dan “san” bermaksud “gunung”. Nama ini merupakan kiasan kepada persamaan taman dan gunung, yang dikatakan menyerupai kepala naga. Terletak di kawasan seluas 69,000 meter persegi, taman ini memiliki 70 spesis tumbuhan yang dipelihara dengan baik.

Pulau Jeju turut menghidangkan beberapa lokasi menarik untuk dikunjungi.  Jika berkunjung ke sini, sebaiknya luangkan masa selama 3 hari 2 malam agar anda dapat menikmati keindahan pulau ini sepenuhnya.

Untuk lebih banyak lokasi menarik di Pulau Jeju baca: 17 Lokasi Menarik Untuk Dikunjungi Di Pulau Jeju, Korea Selatan

Berikut 5 aplikasi yang boleh anda muat turun dan jadikan rujukan sewaktu travel ke Korea:

Gunung tertinggi di matahari terbit dan menjadi salah satu mercu tanda negara Jepun ini hanya dibuka untuk pendakian pada musim panas bermula 1 Julai sehingga awal September setiap tahun.  Manakala bagi bulan-bulan lain ia ditutup untuk pendakian.

Antara istana lama yang menarik untuk dikunjungi, istana ini juga dikenali dengan nama Crown Castle disebabkan warna hitam di bahagian luarnya.  Binaan di bahagian dalam istana meliputi tangga yang curam dan siling yang rendah.

Turut dipamerkan di sini adalah perisai dan senjata di zaman Sengoku iaitu sewaktu istana ini dibina. Pemandangan menarik Banjaran Jepun akan dapat dilihat melalui tingkap kayu kecil yang pernah digunakan oleh pemanah dan pengawal bersenjata di zaman silam.

Jika anda ke Osaka di Jepun, lokasi ini antara yang mesti anda kunjungi. Merupakan salah satu daripada Warisan Dunia UNESCO, Itsukushima Shrine menjadi salah satu daripada destinasi popular dan dikunjungi ramai pelancong di Jepun.

Siapa sangka di tengah-tengah bandar Tokyo yang pesat ini terletak sebuah taman yang menenangkan. Jika anda ke Tokyo, Shinjuku Gyoen National Garden seharusnya berada dalam senarai lokasi yang mesti anda kunjungi.

Merupakan salah satu daripada Warisan Dunia UNESCO, Shirakawago adalah perkampungan tradisional Jepun yang wujud sejak beratus tahun dahulu.

Keunikan utama di sini adalah bumbung rumah yang berbentuk segitiga. Ini disebabkan Shirakawago merupakan kawasan yang menerima salji paling banyak di Jepun. Maka binaan segitiga pada bumbung akan dapat menampung salji yang tebal dan berat pada musim sejuk.

Berikut 4 aplikasi yang boleh anda muat turun dan jadikan rujukan sewaktu travel ke Jepun:

Mungkin  9 Lokasi Selesa Dan Sesuai Untuk Solat Jika Anda Travel Ke Jepun ini dapat membantu anda untuk travel dengan lebih selesa di Jepun. Dan jangan lupa baca 21 Tip Penting Jika Anda Mahu Travel Ke Jepun dan 10 Cara Mahu Jimat Backpacking Di Jepun

Kini impian untuk travel ke destinasi menarik di atas bukan lagi satu perkara yang mustahil kerana ia berada dalam laluan penerbangan AirAsia X.

AirAsia X menawarkan penerbangan terus dari Kuala Lumpur (dan transit di Pulau Pinang) ke 4 negara di atas.

Harga tiket bermula dari RM349 ke China, RM299 ke Taiwan, RM429 ke Korea dan RM329 ke Jepun. Tempahan dengan harga menarik ini boleh dibuat di website AirAsia.com bermula hari ini sehingga 29 Jun 2016, bagi tempoh penerbangan dari 20 Jun – 3 Jan 2017.


China Tutup Everest Base Camp Buat Para Pelancong

Berikutan lambakan sampah yang ditinggalkan oleh pendaki Gunung Everest, kerajaan Negara China mengambil langkah untuk menutup Everest Base Camp di bahagian sempadan negaranya kepada pelancong yang ingin mendaki.

Walau bagaimanapun, anda boleh mendaki ke puncak jika memiliki permit dimana permit tersebut adalah terhad. Besar kemungkinan permit tersebut hanya akan dikeluarkan sebanyak 300 permit setiap tahun. Akan tetapi, pelancong biasa hanya dibenarkan mendaki sehingga ke Rongbuk Monastery.

Kebanyakkan pendaki memilih untuk mendaki dari arah sempadan Nepal tetapi kini lebih ramai yang mula memilih untuk mendaki dari sempadan China. Sempadan di China menjadi popular kerana tapak kem boleh diakses dengan kereta manakala tapak kem di sempadan Nepal pula cuma boleh diakses dengan dakian gunung selama dua minggu.

Untuk pengetahun anda, ini bukanlah pertama kali tempat perlancongan ditutup buat orang ramai. Sebelum ini Taman Nasional Komodo turut ditutup selama setahun bagi meningkatkan populasi komodo di kawasan tersebut sebelum dibuka semula buat para pelancong.


China Uji Matahari Buatan Sendiri, Suhunya Lebih Panas Daripada Matahari Sebenar

China sedang menjalankan satu program Experimental Advanced Superconducting Tokamak (EAST) atau ‘matahari buatan China’. Matahari buatan  ini dinyalakan selama 20 minit pada suhu mencecah 70 juta darjah Celsius, dalam satu eksperimen baru-baru ini. Menurut New York Post, suhunya lima kali lebih panas daripada matahari biasa, yang mencatatkan kira-kira 15 juta darjah Celsius pada terasnya.

Seorang penyelidik dari Institut Fizik Plasma Akademi Sains China, Gong Xianzu berkata, ‘matahari buatan China’ beroperasi pada suhu 70 juta darjah celsius selama 17 minit dan 36 saat. “Operasi terbaharu itu menyediakan asas saintifik dan eksperimen yang kukuh untuk memulakan reaktor pelakuran, dan berazam untuk mendekati yang asal,” katanya.

Xianzu bertanggungjawab dengan penyelidikan yang dilakukan oleh EAST, yang terletak di Institut Sains Fizikal Hefei di wilayah Anhui. Eksperimen terbaharu yang bermula Disember lalu dijangka berakhir pada Jun depan. Matahari yang direka dan dibangunkan oleh China sejak 2006 ini telah digunakan oleh saintis dari seluruh dunia untuk menjalankan pelbagai eksperimen.

Sejak itu, lebih 10,000 penyelidik saintifik China dan antarabangsa telah bekerjasama untuk merealisasikan projek ‘matahari buatan’. Para saintis berharap mesin itu akan dapat memanfaatkan kuasa pelakuran nuklear, yang akan menghasilkan tenaga bersih tanpa had dengan meniru tindak balas yang biasanya berlaku di matahari.

Pertikaian antara Malaysia dan China, AS kerah dua kapal perang ke Laut China Selatan. Untuk bacaan lanjut, klik pautan di bawah.

Pertikaian Antara Malaysia Dan China, AS Kerah Dua Kapal Perang Ke Laut China Selatan

Jackie Chan Makin Dibenci Orang Setelah Nyatakan Niat Mahu Jadi Anggota Parti Komunis China

Tolak Penggunaan Kapas Hasil ‘Buruh Paksa’ Muslim Uighur, China Pilih Untuk Boikot Nike Dan H&M


Tanpa Sedar Chirrut Imwe ‘Malaya’ Telah Ajar Saya Erti Percaya Kebolehan Diri

Minggu lepas saya berkesempatan ke Kuala Lumpur atas urusan keluarga dan kerja. Saya adalah penulis dan jurugambar sambilan yang mengintai kehidupan masyarakat Malaysia, khususnya cara golongan Orang Kelainan Upaya (OKU) menyesuaikan diri di dalam dunia yang tercipta untuk manusia sempurna.

Agak ramai juga OKU yang saya perhatikan dengan selesa meredah lautan manusia untuk ke destinasi masing-masing. Namun tumpuan saya dicuri oleh seorang lelaki berbangsa Cina yang buta, berpakaian kemas dan segak, mengetuk lantai di sepanjang langkahnya. Lantas teringat saya pada karakter Chirrut Imwe yang dilakonkan oleh aktor terkenal, Donnie Yen di dalam filem Rogue One: A Star Wars Story.

Apa yang membuatkan saya kagum dengan si buta ini ialah, langkahnya tidak teragak-agak ketika menaiki tangga bergerak. Ketuk-ketuk tangga, terus naik. Wah! Saya sendiri yang boleh melihat dengan jelas, sentiasa berdebar-debar bila menggunakan tangga ini. Tetapi ia bukan masalah bagi Chirrut Imwe ‘Malaya’. Dia tak ubah seperti seorang Jedi yang sentiasa peka dengan cabaran dan halangan di hadapannya.

Oleh kerana keupayaan beliau menaiki eskalator di KL Sentral mengujakan saya, tanpa berfikir panjang, saya mula mengekori tanpa tahu ke mana arah tujunya. Bagi saya, ini adalah sesuatu yang cukup menarik untuk diamati dan dikongsi kepada umum kelak.

Setibanya beliau di kaki eskalator Nu Sentral, beberapa pengunjung mula nampak gelisah bila si buta ini berdiri untuk turun ke tingkat bawah. Saya yang berada di belakang, dengan bersenjatakan kamera, mula merakam detik yang cukup saspens ini.

Bukan saya tak nak bantu, tapi saya sendiri pun OKU. Kaki saya ada satu. Sayu. Jadi saya cuma memerhatikan reaksi dan tindakbalas orang sekeliling. Cakna kah mereka?

Seperti lagak adiwirawati, seorang gadis cantik bingkas bangun dari tempat duduknya dan menangkap tangan lelaki ini lalu memimpin beliau.

Diperhatikan sehingga kaki si buta ini melangkah sempurna ke atas tangga bergerak, barulah gadis ini melepaskan pegangannya. Alhamdulillah, tiada insiden buruk berlaku. Gadis itu adalah penyelamat Chirrut Imwe ‘Malaya’.

Saya masih belum bosan mengekori beliau. Dengan berbekalkan semangat The Force Is With Me and I’m With The Force, saya memberanikan diri menuruni eskalator yang sudutnya 50 darjah.

Chirrut Imwe ‘Malaya’ secara tidak langsung telah mengajar saya erti ‘percaya kepada kebolehan diri’. Inilah kuliah kehidupan yang sebenar. Melalui pengalaman dan pemerhatian.

Lelaki buta teragung ini meneruskan perjalanan beliau merentasi jejantas MRT, dan sekali lagi menuruni eskalator untuk ke Jalan Brickfield. Tetapi yang berbeza kali ini ialah, tiada sesiapa pun ada untuk memimpin tangan beliau.

Ternganga sungguh mulut saya bila melihat betapa yakinnya lelaki ini melangkah turun tangga bergerak yang cukup curam. Ketuk-ketuk lantai, turun. Allah, saya pula yang nak pitam melihatnya.

Mungkin anda terfikir, lelaki ini tidak buta sepenuhnya jadi dia masih boleh nampak halangan di hadapan. Tanggapan anda salah. Saya sendiri lihat beberapa kali beliau terlanggar penghadang laluan, dinding pemisah yang menghalang laluannya. Memang si buta ini benar-benar buta.

Karakter Chirrut Imwe bukan lagi sekadar imaginasi penulis karya. Ianya wujud di antara kita, bergerak di kalangan kita dalam pemakaian kasual. Inilah contoh insan yang mempunyai perbezaan upaya. Keupayaan yang bukan tercipta untuk orang biasa-biasa.

Saya percaya bahawa saya sudah berjaya melihat the real-life Jedi di depan mata. Kagum!


‘Choco-Choco Nutty Frappucino’, Minuman Baru Starbucks Persis Ferrero Rocher Mula Dijual Hari Ini

Setiap kali Starbucks perkenalkan menu baharu, pastinya ramai orang akan berasa teruja. Siapa di sini peminat coklat jenama Ferrero Rocher? Bagaimana jika anda dapat nikmati minuman yang memiliki rasa sedap seperti coklat tersebut?

Kali ini, Starbucks perkenalkan minuman terbaharu iaitu Choco-choco Nutty Frappucino bermula hari ini. Peminat siri minuman Frappucino semestinya akan teruja untuk mencuba ia.

The perfect duo in a cup is arriving in stores tomorrow. 😎#GoNutsForCoco #InStoresTomorrow pic.twitter.com/lB9emZHSYs

— Starbucks Malaysia (@StarbucksMY) July 12, 2020

Oleh itu, kami telah mencuba minuman ini sebentar tadi dan kami membuat tempahan menerusi aplikasi FoodPanda. Apa yang boleh kami katakan, gabungan rasa coklat dan kacang membuatkan minuman ini ‘kick’ deria rasa kami pada sedutan pertama. Tidak terlalu manis menjadikan ia pilihan terbaik untuk mereka yang kurang gemar minuman manis.

Jujur kami katakan bahawa rasa minuman Choco-choco Nutty Frappucino ini persis seperti rasa coklat Ferrero Rocher. Buat anda yang ingin mencuba sendiri minuman ‘awesome’ ini, anda boleh dapatkan di cawangan Starbucks Malaysia terdekat anda atau beli sahaja menerusi aplikasi FoodPanda, GrabFood dan sebagainya.

Untuk pengetahuan anda, minuman Choco-choco Nutty Frappucino ini bermula daripada RM19.60 sahaja. Untuk penjimatan, anda boleh dapatkan diskaun jika membeli menerusi FoodPanda dengan masukkan promo code: pandaperfect.

Difahamkan juga, Starbucks Malaysia perkenalkan 2 lagi minuman istimewa iaitu Berry Hibiscus Cold Brew dan Mango Matcha Freeze. Jom serbu cawangan Starbucks terdekat untuk mencubanya.

The new #ChocoChocoNuttyFrappuccino is about to deliver you to a Choco-Nut Paradise. Not to forget, joining in the #Teaology party, the #BerryHibiscusColdBrew and #MangoMatchaFreeze. Be the first to get them at your nearest Starbucks store, let the Summer Fun begin! 🥳 pic.twitter.com/oIFoBEWSNc

— Starbucks Malaysia (@StarbucksMY) July 13, 2020

Sementara itu, kami kongsikan artikel berkaitan Starbucks Malaysia pada pautan di bawah ini. Klik sahaja pautan di bawah ini untuk ketahui lebih lanjut.

Starbucks Lancar Koleksi Khas Bersama Undefeated

Koleksi Edisi Terhad Starbucks x Herschel Supply Kini Boleh Didapati Di Malaysia

‘Fantasy Tail Frappucino’ Antara Menu Baharu Starbucks Yang Unik Dan Comel Anda Boleh Cuba Esok


Chong Wei Kalahkan Lin Dan Untuk Mara Ke Final Siri Super Terbuka China

Bekas pemain nombor satu dunia, Datuk Lee Chong Wei menamatkan rentetan lima kekalahan kepada Lin Dan, untuk memastikan tiket ke final Siri Super Premier Terbuka China di Fuzhou, esok.

Kemenangan 17-21, 21-19, 21-19 dalam aksi mendebarkan selama 92 minit itu adalah yang pertama untuk Chong Wei ke atas Lin Dan dalam tempoh 46 bulan selepas kali terakhir melakukannya di final Terbuka Korea, Januari 2012, sekaligus menjadikan rekod pertemuan mereka kepada 10-25.

Dalam aksi separuh akhir hari ini, Chong Wei menunjukkan kekentalannya selepas bangkit daripada kekalahan set pertama untuk menjinakkan lawannya yang kerap menjadi penghalangnya menjuarai kejohanan utama di Sukan Olimpik dan Kejuaraan Dunia.

Namun Chong Wei, 33, yang memburu gelaran keempatnya musim ini dan yang kedua dalam Siri Super selepas Terbuka Perancis bulan lepas, berdepan satu lagi tugas berat apabila juara dunia, Chen Long menantinya di final esok.

Chen Long, juara edisi 2010, 2012 dan 2013, mara ke final selepas menundukkan pemain Korea Selatan, Son Wan Ho 21-11, 21-17 dalam satu lagi aksi separuh akhir.

LIKE dan FOLLOW Vocket di Facebook serta Instagram


Chow Kit Dan Sabah Tersenarai Antara 52 Tempat Mesti Dilawati Oleh New York Times

Akhbar terkemuka dunia dari Amerika Syarikat, New York Times baru-baru ini mengeluarkan senarai 52 tempat yang perlu dilawati pembaca mereka untuk sepanjang tahun ini.

Paling membanggakan, dua tempat dari Malaysia, Chow Kit dan Sabah juga turut tersenarai bersama-sama dengan destinasi pelancongan ternama seluruh dunia di kedudukan ke 20 dan 28.

Antara destinasi lain yang turut tersenarai ialah Paris, Tokyo, Mesir dan Glacier National Park di AS.

Umum mengetahui Sabah memang menjadi destinasi pelancongan pilihan pengunjung sama ada dari dalam dan luar negara kerana kepelbagaian tarikan semulajadi yang terdapat di negeri di bawah bayu itu.

Namun, kejayaan Chow Kit berada di kedudukan ke 20 sebagai tempat yang mesti dilawati mesti membuatkan kita tertanya adakah kita terlepas sesuatu yang menarik di sana sehinggakan ia disenaraikan bersama-sama destinasi pelancongan utama dunia yang lain.

Mungkin bagi rakyat Malaysia, Chow Kit terkenal sebagai kawasan pasar yang penuh warna warni kehidupan dan menjadi tumpuan warga kota jika mahu membeli belah kerana lokasinya yang berdekatan dengan Jalan Tunku Abdul Rahman dan Petaling Street.

Tetapi anda yang masih tertanya-tanya kenapa Chow Kit menjadi salah satu destinasi pilihan New York Times, penulis Sanjay Surana memberikan kenapa kawasan kejiranan yang berada di tengah-tengah kota Kuala Lumpur itu perlu dilawati.

Antaranya adalah pasar basah terbesar di Chow Kit yang disifatkan sebagai salah satu yang terbesar di negara ini di samping gurdwara Sikh terbesar di Asia Tenggara juga berada di sana.

Selain itu, kepelbagaian yang ditawarkan Chow Kit seperti hotel mewah The Chow Kit yang direka oleh Studio Tack daripada Brooklyn dan hotel bertemakan sosial, MoMo juga menjadi sebab utama ia dipilih.

Dalam satu temu bual bersama The Rakyat Post, Sanjay menyifatkan MoMo sebagai tempat penginapan yang ‘bijak’ buat mereka yang tidak mahu berbelanja besar.

Bukan saja menawarkan tempat penginapan yang menarik buat para pelancong, Chow Kit menurut Sanjay juga mempunyai barisan restoran yang dipengaruhi dengan binaan dan rekaan arkitek moden menarik seperti Joloko yang bertemakan vibe Caribbean.

Selain itu, deretan kelab malam dan bar di The Row yang terletak di kawasan Chow Kit juga menjadikan ia salah satu tarikan terbesar yang membuatkan ia dipilih menjadi destinasi utama untuk dilawati tahun ini.

Deretan kelab malam tersebut sudah berada di sana sejak tahun 1940-an lagi dan kini turut menempatkan restoran, kafe, dan juga galeri seni kreatif.

Jadi, kepada pembaca yang masih lagi tercari-cari destinasi untuk staycation bersama kawan dan keluarga, apa kata anda jadikan Chow Kit sebagai destinasi pilihan anda selepas ini.

Bukan saja dekat tetapi kita juga akan dapat menerokai keunikan yang terdapat di tengah-tengah kesibukan ibu kota Kuala Lumpur.

Baca perkongsian kami sebelum ini tentang hotel MoMo’s yang terletak di Chow Kit. Klik pautan di bawah untuk membaca.

Lihat Rekaan Hotel MoMo’s Di Chow Kit Yang ‘Hipster’ Tetapi Murah Ini

Satu-Satunya Rumah Tradisional Di Chow Kit, Kini Semakin Hilang


Chow Yun Fat Hanya Belanja RM424 Sebulan Walaupun Bergelar Billionaire

Walaupun bergelar seorang bilionaire dengan nilai kekayaan RM2.97 bilion, pelakon ternama Chow Yun Fat hanya membelanjakan RM424 sebulan untuk kegunaan harian. Bintang filem ternama ini dikhabarkan lebih gemar hidup dengan gaya sederhana.

Untuk makluman anda, Chow Yun Fat adalah pelakon dari Hong Kong yang terkenal dengan filem The Man From Macau, telah menerima anugerak Pelakon Terbaik Hong Kong sebanyak tiga kali dan Pelakon Terbaik Taiwan sebanyak dua kali. Beliau juga pernah terlibat dalam filem hebat Hollywood antaranya Crouching Tiger, Hidden Dragon dan Pirates of the Caribbean: At World’s End.

Menurut isterinya Jasmine Tan, Chow Yun Fat lebih gemar makan makanan di gerai tepi jalan. Beliau juga masih menggunakan telefon bimbit yang dipakainya sejak 17 tahun lepas dan hanya akan menukar telefon bimbitnya jika telefon bimbitnya sudah rosak.

Bahkan, Chow Yun Fat selesa berpakaian lama yang baginya selesa untuk dipakai untuk keluar, malah beliau menggunakan pengangkutan awam jika hendak ke destinasi yang dituju. Perbelanjaan RM424 ini mungkin hanya meliputi belanja makannya ketika berada di luar dan kos menggunakan pengangkutan awam.

Ini menunjukkan walaupun beliau mempunyai kemampuan dari segi kewangan, tetapi beliau tetap berjimat cermat. Mungkin anda boleh jadikan Chow Yun Fat role model untuk anda berjimat ketika berbelanja.


Chris Evans Beri ‘Hint’ Beliau Akan Terkorban Dalam Avengers 4?

Pastinya peminat tegar filem Marvel sudah tidak sabar untuk menantikan filem seterusnya daripada Marvel.Berkemungkinan Avengers 4 adalah filem seterusnya oleh pihak Marvel yang bakal ditayangkan nanti.

Menerusi entri Instagram salah seorang pelakon Marvel iaitu Chris Evans yang memegang watak sebagai Captain America, telah memberitahu umum bahawa beliau baru sahaja selesai menamatkan penggambaran semula Avengers 4.

This could mean so many things!! 😭😱 《J-VO》 . . Via: @looperhq 😎 . . Follow @looperhq & @dcmarvelcomicsmovies for more cool content 😎 . . Comments have been disabled until Monday to prevent Venom spoilers 👍 . . . . . . . . . . . . . . . . #sebastianstan #wintersoldier #davebautista #drax #karengillan #nebula #pomklementieff #mantis #benedictcumberbatch #doctorstrange #chadwickboseman #blackpanther #chrishemsworth #thor #tomholland #spiderman #elizabetholsen #scarletwitch #paulbettany #vision #doncheadle #warmachine #trailer #infinitywar #goddamn

A post shared by  🔥WE POST EPIC CONTENT DAILY🔥 (@dcmarvelcomicsmovies) on Oct 4, 2018 at 6:49pm PDT

Apabila membaca sahaja perkongsian beliau, pastinya penonton dan peminat filem Marvel semakin teruja dan tidak sabar untuk menyaksikan filem tersebut ditayangkan kerana setiap filem yang dihasilkan oleh Marvel tidak pernah mengecewakan penonton mahupun mendapat respon negative daripada mereka.

Namun, apa yang menarik disini adalah Chris Evan telah menulis di laman Twitter beliau dengan mengucapkan ribuan terima kasih kepada penyokong-penyokong filem Marvel.

Officially wrapped on Avengers 4. It was an emotional day to say the least. Playing this role over the last 8 years has been an honor. To everyone in front of the camera, behind the camera, and in the audience, thank you for the memories! Eternally grateful.

— Chris Evans (@ChrisEvans) October 4, 2018

Chris Evan juga menyatakan emosi beliau yang terusik sedikit apabila mengenangkan beliau sudah hampir 8 tahun memegang watak Captain America dalam setiap filem Marvel sebelum ini dan sekarang sudah tamat menjalankan penggambaran filem seterusnya itu.

Melalui perkongsian beliau itu, Chris Evan seolah-olah memberi ‘hint’ kepada penonton dan peminat tegar filem tersebut bahawa beliau tidak akan muncul lagi sebagai Captain America di dalam filem Marvel yang seterusnya selepas ini.

Adakah betul apa yang disangka mahupun sebaliknya?

Sekiranya ‘hint’ yang diberikan oleh Chris Evans itu benar, pasti peminat tegar filem tersebut akan berasa sedih dan kecewa dengan berita tersebut. Bahkan ada kemungkinan, peminat tegar filem tersebut bakal meluahkan perasaan mereka dalam kelompok yang ramai untuk menunjukkan kesedihan dan kekecewaan mereka itu.

Nantikan sahaja tayangan filem Avengers 4 ini dan lihat sendiri apa yang bakal disampaikan oleh Marvel pada kali ini.


Chris Evans Beri ‘Hint’ Untuk Kembali Sebagai Captain America Di MCU

Filem Avengers: Endgame sebelum ini pernah menggemparkan dunia dengan gugurnya watak Ironman dan Captain America dalam Marvel Cinematic Universe (MCU).

Rata-rata peminat filem Marvel meratapi kesedihan disebabkan kedua-dua superhero kegilaan ramai ini terpaksa dikeluarkan daripada MCU atas kehendak pelakon dan pengarah filem itu sendiri.

Terbaharu, menerusi perkongsian tweet ringkas pelakon Chris Evans juga Captain America dalam MCU menjelaskan sepertinya ada ura-ura yang mengatakan bahawa beliau akan mengembalikan semula watak Captain America dalam fasa keempat MCU dalam filem marvel yang seterusnya.

— Chris Evans (@ChrisEvans) January 14, 2021

Kapsyen ringkas “News to me” berserta emoji ‘mengangkat bahu’ tanpa memetik nama Marvel, MCU dan Cap sudah cukup untuk mencipta khabar angin bahawa beliau akan mengembalikan Captain America di MCU seterusnya.

Memetik laporan Deadline, Chris dilaporkan masih dalam perbincangan untuk mengembalikan watak Captain America dalam projek filem Marvel yang akan datang. Khabarnya, Captain America hanya akan dipaparkan sebagai watak tambahan seperti yang pernah dilakukan oleh Robert Downey Jr yang berlakon untuk babak 10 minit sebagai Iron Man dalam filem Spider-Man: Homecoming.

Terdahulu, pengarah filem Avengers: Endgame, Joe Russo pernah mencuit Chris dengan kenyataan “not done yet” yang bermaksud tersirat perjuangan Captain America masih lagi belum selesai. Kini, nampak gayanya kenyataan tersebut menjadi hampir kenyataan dan disokong pula dengan hint yang digambarkan oleh Chris menerusi tweet tersebut.

“Kepada Marvel, saya akui bahawa saya sudah jatuh cinta kepada watak Captain America dan ia merupakan watak yang paling saya rindu untuk berlakon. Begitulah,” kata Chris sewaktu ditemu ramah wartawan Variety pada tahun 2019.

Chris juga pernah mengeluarkan satu kenyataan bahawa beliau akan kembali sebagai Captain America seandainya jalan cerita filem atau drama bersiri Marvel bersesuaian dengan watak superhero tersebut.

Adakah Captain America benar-benar masih dikekalkan sebagai superhero di MCU yang seterusnya? Anda mestilah menunggu karya filem Marvel yang seterusnya untuk mengetahui sama ada betul atau tidak mengenai kesahihan khabar angin ini.

Sementara itu, Falcon dipilih sebagai Captain America yang baharu. Klik pautan di bawah untuk membaca.

Mengapa Falcon dan Bukannya Bucky Dipilih Sebagai Captain America Yang Baharu

Evolusi Baju ‘Captain America’ Sepanjang 75 Tahun

Marvel Terangkan Captain America Sebenarnya Adalah ‘Secret Agent’ Untuk Hydra


Chris Evans Berminat Hasilkan Filem Komedi Bersama Chris Hemsworth

Walaupun Avengers: Endgame merupakan pengakhiran untuk Chris Evans dalam Marvel Cinematic Universe (MCU), nampaknya beliau sangat berminat untuk kembali berpasangan dengan Chris Hemsworth.

Chris berkata beliau sangat berminat sekiranya ditakdirkan untuk berlakon lagi bersama Hemsworth untuk sebuah filem genre buddy comedy. Chris turut menambah ketika sesi sidang media Endgame, mereka sering ‘dijauhkan’ kerana mereka akan berkelakuan seperti budak-budak jika dbiarkan bersama.

“Kami memang sangat gembira apabila bersama, seperti bukak di sekolah. Saya sangat berminat untuk kembali berlakon bersama Hemsworth jika ada filem komedi bertema 80an yang dapat ‘buang’ imej superhero kami di masa akan datang,” kata Chris.

imagine this hemsworth/evans buddy movie only it’s directed by taika waititi pic.twitter.com/mtGIm1CLXN

Helping out some fellow avengers with new fresh looks. I can now add make up artist to my powers. @robertdowneyjr @renner4real @gwynethpaltrow #avengersendgame #marvel #picasso #presstour 🎥 by world famous producer/director/writer/hair stylist @luca_vannella aka splinter

A post shared by  Chris Hemsworth (@chrishemsworth) on Apr 8, 2019 at 10:08am PDT

Kicking off @avengers press tour in LA with these legends @robertdowneyjr @markruffalo @doncheadle @renner4real @therussobrothers #chrisevans @brielarson #scarlettjohansson #endgame @marvelstudios

A post shared by  Chris Hemsworth (@chrishemsworth) on Apr 6, 2019 at 5:23pm PDT

Hemsworth juga tidak menolak kemungkinan akan berlakon lagi bersama Chris Evans di masa akan datang. “Saya mahu berlakon lagi (bersama Chris) jika diberi peluang. Saya masih tidak tahu rancangannya tetapi kami terbuka untuk sebarang cadangan atau watak,”kata Hemsworth.

Men In Black: International adalah filem bukan Marvel Chris Hemsworth yang akan ditayangkan pada 13 Jun 2019. Kelucuan Hemsworth sudah terbukti dalam filem Ghostbusters sebelum ini dan tidak mustahil beliau akan menghiburkan penonton dalam MIB versi terbaru ini.

Jika mereka sudah sudi, pasti akan ada produksi yang berminat untuk menjayakan kerjasama ini. Diharap mereka dapat tambah juga Chris ‘Star-Lord’ Pratt dalam projek ini. Gabungan 3 Chris ini pasti akan meletup!


20 Pekerjaan Yang Mungkin Diganti Oleh AI-GPT Tidak Lama Lagi

Tidak dinafikan pada saban hari teknologi kecerdasan buatan (AI) semakin canggih sehingga boleh melakukan pelbagai perkara kritikal. Selaras dengan itu, ramai juga menjangkakan AI juga mampu melakukan tugasan profesional seperti manusia.

Menerusi hantaran seorang pengguna Facebook bernama Sham Hardy, beliau telah berkongsi satu tangkap layar yang memaparkan sebanyak 20 pekerjaan yang mungkin diganti oleh AI GPT-4 pada hari ini. Boleh rujuk gambar di bawah yang mana hadir bersama penerangan ringkas bagi setiap skop kerja.

Malah, senarai ini sendiri berjaya dihasilkan oleh ChatGPT di samping menggunakan Bahasa Melayu untuk penerangannya. Di sini, kita boleh lihat betapa hebatnya AI mampu melakukan beberapa tugasan secara serentak  dengan arahan ringkas yang diberikan oleh beliau.

Dalam pada itu, semua jawatan yang disenaraikan dapat dilihat adalah taraf profesional di mana memerlukan skill dan ilmu pengalaman yang tinggi. Memandangkan AI dapat mengumpulkan segala informasi daripada pengkalan datanya, maka tidak hairanlah jika ia dapat bertugas seperti pekerja berpengalaman.

Sebagai contoh, platform ChatGPT boleh mencipta sesebuah aplikasi atau merangka artikel dengan pantas apabila diminta oleh kita. Jadi, terdapat kemungkinan berlaku pembuangan sejumlah pekerja di dalam sektor teknologi pada masa kelak kerana sudah boleh bergantung dengan AI.

Malah, dilaporkan sebelum ini  bahawa sekitar 43% golongan milinial akui takut akan kehilangan kerja selepas kewujudan ChatGPT. Oleh itu, anda perlu melengkapkan diri dengan pelbagai skil agar boleh kekal relevan pada masa kelak.


Chris Evans Buka Mulut Isu Viral ‘Number Neighbor’

Dua hari lepas, tular di Twitter mengatakan seorang gadis bernama Niyah Jimenez berjaya ‘berinteraksi’dengan pelakon ternama Chris Evans selepas beliau cuba nasib menghubungi number neighbor beliau.

Apa sebenarnya number neighbor ini? Ianya sebenarnya permainan untuk menghubungi nombor selepas nombor telefon anda. Sebagai contoh, jika nombor telefon anda adalah 0162243535, anda cuba tanya khabar pemilik nombor 0162243536.

‘Nasib’ menyebelahi Niyah apabila number neighbor beliau adalah Chris Evans dan beliau berkongsikan tweet yang menunjukkan beliau membuat facetime dengan pelakon tersebut.

GIRL WTFSJJSE I JUST TXTED MY NUMBER NEIGHBOR AND- pic.twitter.com/ef7FRXzMQ3

— Niyah🦋✨ (@niyahjimenez) August 7, 2019

Tweet ini kemudiannya menerima lebih 72,000 kicauan semula dan lebih 267,000 likes. Namun, tuan punya badan akhirnya buka mulut.

— Chris Evans (@ChrisEvans) August 9, 2019

Fakes are everywhere aren’t they?!? @chrisevans #internettrashisreal https://t.co/Xlyw5EKGnx

— Jeremy Renner (@Renner4Real) August 9, 2019

Nampaknya tweet berkenaan hanyalah rekaan Niyah semata-mata. Gadis berkenaan membuat demikian mungkin kerana mahu perhatian dan Chris menegaskan perkara berkenaan tidak pernah pun berlaku.

Aktor Jeremy Renner turut membalas tweet Chris dengan berkata penipuan wujud di mana-mana sahaja ketika ini. Jadi, jika anda terjumpa sesuatu yang viral seperti ini di Twitter atau media sosial, berhati-hatilah kerana anda mudah sahaja boleh kena tipu.

P/S: Benarlah kata Thanos. Reality is often disappointing.


Chris Hemsworth Akan Pegang Watak ‘Hulk’ Pula Di Netflix

Selepas Thor, nampaknya Chris Hemsworth bakal pegang watak Hulk pula. Bukan Hulk daripada Marvel tetapi Hulk Hogan, legenda sukan gusti World Wrestling Federation (WWF).

Menurut laporan daripada Hollywood Reporter, Todd Phillips (The Hangover dan A Star Is Born) akan mengarah filem biopic Hulk Hogan ini. Jika semuanya berjalan lancar, filem ini akan ditayangkan di Netflix pada tahun hadapan.

Buat anda yang tidak mengenali Hulk Hogan, beliau adalah salah seorang penggusti era 1980an yang sangat dikenali di seluruh dunia. Fenomena ‘Hulkamania’ sangat kuat ketika zaman kegemilangannya dan antara detik paling diingati oleh peminat semestinya ketika beliau bertembung dengan seorang lagi legenda WWF, Andre The Giant.

Ramai peminat Chris Hemsworth dan Hulk Hogan teruja dengan pengumuman filem ini dan merasakan Chris adalah pelakon yang tepat untuk melakonkan watak Hulk Hogan. Cumanya, Chris perlu menjadi lebih ‘besar’ dan buff untuk menjayakan watak Hulk Hogan.

Jika beliau berjaya bina badan untuk Thor, tidak mustahil untuk beliau jadi lebih besar untuk watak Hulk Hogan. Bosslogic juga sudah memberi pandang pertama rupa Chris sebagai Hulk Hogan dan kami memang sudah tidak sabar untuk filem ini.

BRING ME THANOS, BROTHER! Based on a true story :D @chrishemsworth playing @hulkhogan hit me out of nowhere 😁

A post shared by  Bosslogic (@bosslogic) on Feb 20, 2019 at 8:11pm PST